NACRT ZAKONA O POLJOPRIVREDNOM ZEMLJIŠTU NIJE USKLAĐENA SA TIM ODREDBAMA SPORAZUMA O STABILIZACIJI I PRIDRUŽIVANJU: PREDLOG DA STRANCI DO 2025. GODINE NE MOGU KUPOVATI ZEMLJIŠTE\nSrbija planira da zatraži da se period tokom koga stranci ne mogu kupovati poljoprivredno zemljište produži na još osam godina po isteku četiri godine primene Sporazuma o stabilizaciji i pridruživanju (SSP), rečeno je portalu EurAktiv Srbija u Ministarstvu poljoprivrede.\nU tom ministarstvu navode da će na interesovanje stranaca za kupovinu zemljišta uticati više faktora poput političke stabilnosti, cene zemljišta i subvencija. Ocenjuju da će strance, ako im bude omogućena kupovina zemljišta, najviše zanimati ukrupnjene parcele sa razvijenom infrastrukturom.\nU Ministarstvu poljoprivrede navode da se razmatraju mere ograničenja vlasništva poljoprivrednog zemljišta i da su u toku pripreme za razgovor sa Briselom kako bi se produžio rok tokom koga stranci ne mogu kupiti poljoprivredno zemljište.\n"Tačnije, pokrenuli smo inicijativu da Srbija, kao i naše kolege iz Hrvatske, podnese zahtev da osam godina posle isteka četvorogodišnje primene SSP-a stranci ne mogu da kupuju poljoprivredno zemljište u Srbiji", navodi se u pisnom odgovoru koje je EurAktivu dostavilo Ministarstvo poljoprivrede.\nSSP-om je predviđeno da Srbija u roku od četiri godine od stupanja na snagu tog sporazuma omogući državljanima EU da stiču pravo svojine na nepokrentosti, uključujući poljoprivredno zemljište. Taj rok počinje da teče 1. septembra, kada na snagu stupa S S P.\nSrbija u naredne četiri godine treba da tome prilagodi zakonodavstvo, a u Ministarstvu navode da radna verzija novog Nacrta zakona o poljoprivrednom zemljištu nije usklađena sa tim odredbama S S P-a.\nU Ministarstvu poljoprivede navode da i sada postoji interesovanje stranaca za kupovinu poljoprivrednog zemljišta i ocenjuju da će, ukoliko im to bude omogućeno, kupovina zemljišta zavisiti od više faktora.\nKao ključne faktore navode političku stabilnost, cenu poljoprivrednog zemljišta i mogućnosti korišćenja podsticaja i subvencija. Bitnu ulogu će imati i ograničenja u vezi sa zaštitom životne sredine, kvalitet poljoprivrednog zemljišta, površina i razvijenost infrastrukture, što uključujue putnu mrežu, sistem navodnjavanja i odvodnjavanja, zaštitu od erozije i drugo.\n"Svakako, interesovanje će biti veće za ukrupnjene parcele sa izgrađenom infrastrukturom", rečeno je EurAktivu u Ministarstvu poljoprivrede.\nCena poljoprivrednog zemljišta će pre svega zavisiti od ponude i tražnje, poreske politike, ali i mogućnosti da vlasnik zemljišta ostvari dobit, navode u tom ministarstvu.To znači, kako objašnjavaju, da će posebno biti važna cena poljoprivrednih proizvoda ili mogućnost da se u relativno kratkom vremenskom periodu promeni namena zemljišta.\nCena poljoprivrednog zemljišta u Srbiji viša je u odnosu na Rumuniju, Bugarsku, Mađarsku, Hrvatsku, pa i na većinu zemalja centralne Evrope, navodi se u pisanom odgovoru Ministarstva poljoprivrede.\nPrema Zakonu o poljoprivrednom zemljištu, strani građani i firme sada ne mogu imati vlasništvo nad poljoprivrednim zemljištem u Srbiji, a poljoprivredno zemljište u državnoj svojini se "ne može otuđivati".\nStrani državljani u Srbiji uglavnom stiču pravo korišćenja poljoprivrednog zemljišta u društvenoj svojini koja su koristila društvena preduzeća, a u postupku privatizacije prodat je njihov kapital.\nMeđutim, ne postoje zvanični podaci koliko je zemlje koje stranci mogu koristiti kroz privatizovane firme.\nIzvor: EurActiv.rs, 31.8.2013.


Bolje tezga na pijaci nego plata u Vladi | Mondo Portal\n26. novembar, 13:33\nBolje tezga na pijaci nego plata u Vladi 0 Podeli Podeli na facebook Podeli na twitter Podeli na viber Pošalji na mail\n01.12.2010. / 14:46 14:50\nBolje tezga na pijaci nego plata u Vladi\nDominatni izvori sive ekonomije na srpskom tržištu su buvlje pijace i kineska roba, koja se sa umanjenom carinskom osnovicom uvozi na srpsko tržište, kaže predsednik Asocijacije malih i srednjih preduzeća Srbije Milan Knežević.\nKnežević je, na diskusiji Danas konferens centra o sivoj ekonomiji i poreskoj politici, rekao da zahvaljujući kineskoj robi koja se svake godine uveze sa umanjenom poreskom osnovicom Srbija izgubi milijardu evra prihoda.\nPrema rečima Kneževića, to odgovara Vladi Srbije, jer kada Kinezi uvezu robu oni plate na umanjene osnovice carinu i PDV.\nVlada ostvaruje prihod i u njenom je interesu da se ta roba što pre proda, legalno ili nelegalno, zbog čega amnestira takav uvoz robe, smatra Knežević.\nKnežević je istakao da vlasnik tezge na pančevačkoj buvljoj pijaci ostvari pet puta veće prihode od predsednika Vlade Srbije ili 50 puta od univerzitetskog profesora.\nSamo 1.640 vlasnika tih tezgi u Pančevu godišnje prometuje 200 miliona evra, istakao je Knežević i naglasio da na pančevačkoj buvljoj pijaci cveta šverc.\nKnežević je ocenio da srpska privreda "srlja u propast", jer je duplo više zadužena nego prethodne godine.\nPrema podacima koje je izneo Knežević, od 113.000 malih i srednjih preduzeća oko 38.000 je u blokadi, a oko 28.000 ima negativan bilans, ali se stečajevi ne sprovode jer bi još oko 200.000 ljudi ostalo bez posla.\nProfesor ekonomije na Filozofskom fakultetu u Beogradu Milan Zec je istakao da u Srbiji postoji "haotično političko tržište".\n"Ovde prodaješ kvarljivu robu. Ne znaš da li je kvarljivije meso iz Brazila ili politički programi koji se ovde nude", ocenio je Zec.\nZec je istakao da je ono što se nudi na političkom tržištu Srbije "zabranjeno za ljudsku upotrebu, ali se ovde prodaje i ima kupca".\nEkonomista Bečkog instituta za međunarodne ekonomske studije Vladimir Gligorov je istakao da je udeo sive privrede u Srbiji rastao kada su i stope privrednog rasta bile visoke.\nSiva privreda sledi "formalnu privredu", ocenio je Gligorov, naglašavajući da je makroekonomski okvir isti za sve.\nGligorov je rekao da ne bi bio iznenađen ako bi podaci pokazivali da je stanje na sivom tržištu sada gore nego pre krize.\nFinansijski konsultant Nebojša Katić istakao je da se Srbija suočava sa "stravičnim" problemom korupcije i nekvalitetne administracije.\nKada se i izborite sa korupcijom i dalje ćete imati problem nekvalitetne administracije, ocenio je Krstić.\nKrstić je rekao da je za jednu državu važno da poreski sistem bude stabilan, jasan, lako primenjiv i da administracija bude u stanju da sprovodi zakone.\nPredsednica Saveta za borbu protiv korupcije Verica Barać ocenila je da je korupcija sistemski dominantan problem u Srbiji i sistem na kojem vlast počiva.\n"U svemu imate političke stranke i njihove dogovore šta će se u zemlji raditi", naglasila je Barać.\nBarać je rekla da zakoni koji se usvajaju u Srbiji imaju nedostatke koji odgovaraju vlasti, jer su plod političke nagodbe.


Poli Netvor ponudio posao hakeru koji ih je opljačkao\nTanjug 18. avgusta 2021. 08:06\nNJUJORK – Blokčejn platforma Poli Netvork, kojoj je nedavno u sajber napadu ukradeno 611 miliona dolara, navodno je ponudila hakeru koji stoji iza napada radno mesto savetnika za IT bezbednost kompanije.\n„Da bismo zahvalili i ohrabrili etičnog hakera da nastavi da doprinosi unapređenju bezbednosti u svetu blokčejna zajedno sa Poli Netvorkom, srdačno ga pozivamo da bude glavni savetnik za bezbednost Poli Netvorka“, navodi se u saopštenju kompanije, izveštava CNBC.\nNakon prošlonedeljnog napada, kompanija i dalje ne može da pristupi sredstvima vrednim više od 200 miliona dolara, koja su zaključani na računu za koji je potrebna lozinka. Frima je navodno ponudila nagradu od 500.000 dolara za pomoć kako bi preuzela ostatak digitalnih novčića korisnika, prenosi Raša tudej.\nU saopštenju Poli Netvorka, hakera su nazvali imenom „gospodin Beli šešir“, što je izraz koji se koristi za etičke hakere koji napade izvode da bi otkrili slabe tačke u sistemima zbog kojih mogu da budu izloženi sajber napadima.


BiH /Vlada ZDK-a odobrila 100.000 KM pomoći za radnike Krivaje iz Zavidovića / Radio Sarajevo\nBiH / Vlada ZDK-a odobrila 100.000 KM pomoći za radnike Krivaje iz Zavidovića\n14. 08. 2018. u 19:32:00 Fena\nDelegacija Vlade Zeničko-dobojskog kantona koju je predvodio premijer Miralem Galijašević održala je danas u sjedištu općine Zavidovići sastanak s predstavnicima bivših radnika Industrijskog preduzeća Krivaja.\nČlanovi Vlade upoznali su radnike s odlukom o odobravanju 100.000 KM interventne pomoći koja će putem Fonda za socijalnu pomoć, koji su osnovale vlade ZDK-a i Federacije BiH, već sutra biti doznačena radnicima, a koji su ostali bez ikakvih primanja nakon prekida proizvodnje prije više od dvije i po godine.\n"U situaciji kada kompletna agonija traje duže vrijeme, u dogovoru s Vladom FBiH zajedno smo osigurali 300.000 KM za ublažavanje socijalnih problema radnika. Jedan dio radnika dobija odgovarajuću novčanu naknadu iz Službe za zapošljavanje, jedan broj radnika je penzionisan, međutim zabrinuti smo zbog činjenice da je 560 radnika izašlo iz prava na novčanu naknadu sa biroa i mi na ovaj način pokušavamo da amortizujemo taj socijalni moment", kazao je premijer Galijašević.\nSa sastanka je upućen apel pravosuđu da se ubrzaju postupci koji se vode na sudovima, a tiču se imovine IP Krivaja Zavidovići.\nPredstavnici radnika zahvalili su Vladi i premijeru Galijaševiću na odobrenoj pomoći i nastojanjima da se pitanje Krivaje trajno riješi te oživi proizvodnja, saopćeno je iz Press službe ZDK.\nTagovi: Krivaja Zavidovići Vlada ZDK radnici\nPokrenut krivični postupak / Novalić: Neko mora odgovarati za nastalu situaciju u Krivaji\nBiH / Novalić razgovarao s radnicima: Pravosuđe treba ubrzati rad na slučaju "Krivaja"\nOstali bez primanja i doprinosa / Oko 300 radnika Krivaje blokirali izlaz iz Zavidovića


Savet Evrope: Srbija da što pre usvoji zakon o nestalim bebama - Sputnjik Srbija\n20:25 20 Januar 2021\nSavet Evrope: Srbija da što pre usvoji zakon o nestalim bebama\n21:31 21.09.2017 (osveženo 07:38 22.09.2017) Preuzmite kraći link\nKomitet ministara, koji nadzire izvršenje konačnih presuda Evropskog suda za ljudska prava, pozvao je srpske vlasti da što pre usvoje nacrt zakona o uvođenju mehanizma za slučajeve nestalih beba, navodi se u privremenoj odluci Komiteta.\nKomitet ministara je od 19. do 21. septembra analizirao koliko se sprovode presude Evropskog suda za ljudska prava, a na agendi se ponovo našao i slučaj "nestalih beba" u Srbiji, o čemu će zvanična odluka Komiteta biti objavljena sutra, navodi se u saopštenju Saveta Evrope.\nKomitet je ispitivao da li je Srbija izvršila presudu koju je Evropski sud septembra 2013. doneo po tužbi Zorice Jovanović iz marta 2013.\nU danas donetoj odluci, Komitet podseća da je presuda u slučaju "Jovanović protiv Srbije" postala konačna 9. septembra 2013. i da se odnosi na kršenje prava podnosioca tužbe na poštovanje porodičnog života jer država Zorici Jovanović nije pružila verodostojne informacije o sudbini njenog sina, koji je navodno preminuo u porodilištu 1983, tri dana nakon rođenja.\nKomitet podseća i da je, imajući u vidu značajan broj potencijalnih podnosilaca tužbi po istom osnovu, Evropski sud zaključio da "odgovorna država mora do 9. septembra 2014. da donese sve odgovarajuće mere, najbolje putem leks specijalisa… kako bi se obezbedilo uspostavljanje mehanizma za pružanje pojedinačnog pravnog leka svim roditeljima u sličnim situacijama".\n"Podsećajući na bezuslovnu obavezu Srbije prema Članu 46 Kovencije da se pridržava presuda Evropskog suda, Komitet poziva vlasti da preduzmu sve potrebne korake kako bi obezbedile da se zakonodavni proces privede kraju kao pitanje od najvišeg prioriteta", stoji u privremenoj odluci.\nKomitet je, takođe, odlučio da nastavi sa razmatranjem ovog predmeta na svom sledećem sastanku u decembru 2017.\nslučaj nestalih beba, Savet Evrope, Strazbur


"Ovo što radi RTS je direktno podrivanje države i rad protiv naroda, i kršenje Zakona o javnim servisima"\nBeogradski glas (Beta) – Saradnik Instituta za fiziku Slobodan Prvanović izjavio je da 144 potpisnika iz akademske zajednice tražilo od javnog servisa s nacionalnom frenvencijom Radio-Televizije Srbije (RTS) da promeni uređivačku politika jer „smatraju da je ispod svakog nivoa i da je RTS odgovoran što izbori neće biti legitimni“.\n„Ovo što radi RTS je direktno podrivanje države i rad protiv naroda, i kršenje Zakona o javnim servisima gde stoji da su dužni istinito i potpuno da izveštavaju i ne štiteći interes vladajuće stranke“ rekao je Prvanović u TV-emisiji „Utisak nedelje“.\nSociolog i predsednik Upravnog odbora RTS-a Vladimir Vuletić rekao je da zahtevi akademske zajednice uvođenje debatne emisije, specijalne emisija gde bi se razmatrale afere i da se obezbedi izbalansirana zastupljenost, predstavljaju „kucanje na otvorena vrata“.\nBakić je u „Utisku nedelje“ istakao da nema veće afere od pada vojnog helikoptera 2015. godine, kada je tadašnji predsednik vlade Aleksandar Vučić rekao da „ne da“ dvojicu ministara Zlatibora Lončara i Bratislava Gašića.\nOznakebojkot izbora izbori Javni servis mediji Naslovna-centar Naslovna-traka Radio-televizija Srbije RTS\n„Nedopustive poruke protiv ljudi koji su došli iz inostranstva“\nŠarčević: Ne volim da se guram, ne femkam se, nisam mlada


Kurs Domain Infrastructure | ITAcademy\nKurs Domain Infrastructure omogućiće vam da usvojite korisna znanja i veštine neophodne za planiranje, dizajniranje i implementaciju fizičke i logičke infrastrukture aktivnog direktorijuma. Uz to, bićete u prilici da se detaljno upoznate sa modelima planiranja infrastrukturnih rešenja u okviru domenskog okruženja.\nOvaj kurs bavi se dobrom praksom u radu kada je reč o domenskom okruženju i infrastrukturi. Pored toga, gradivo kursa će detaljno analizirati pregled pozitivnih i negativnih strana korišćenja, odnosno nekorišćenja izvesnih servisa. Predavači sa višegodišnjim iskustvom uvešće vas u tematiku rezolucije imena, integracije aplikacija, optimizacije sistema, automatizacije oporavka nakon problema, održavanja mrežnih servisa itd. Stečena znanja tokom kursa moći ćete da iskoristite i za polaganje MCSE ispita 70-413, koji će vam dodatno poboljšati šanse za započinjanje uspešne karijere u oblasti u kojoj ste se školovali.\nKombinacija veština koje usvojite tokom ovog kursa i svih ostalih u okviru programa ITAcademy po kome se školujete omogućiće vam da postanete profesionalac u Windows server okruženju koji poseduje napredna znanja o hardverskoj i softverskoj platformi modernih PC računara. Bićete spremni da instalirate Windows servere, podižete aktivnost direktorijuma i podešavate prava pristupa u mrežnom okruženju. Jednostavno, imaćete sve što je potrebno da biste postali kvalitetan i uspešan sistem administrator koji može da odgovori na sve zahteve tržišta.\nKurs Domain Infrastructure – opis i ciljevi\nTokom kursa Domain Infrastructure, koji možete pohađati online ili tradicionalno – u učionici, a koji je deo pripadajućih programa, naučićete da pristupite problemima različitih infrastrukturnih servisa i pronađete odgovore na pitanja u vezi sa preporučenom konfiguracijom, koju treba primeniti u domenskom okruženju.\nZa pohađanje kursa nije vam potrebno određeno predznanje iz ove oblasti s obzirom na to da je kompletno gradivo podeljeno na tematske celine, odnosno module koji vas postepeno uvode ka najkompleksnijim znanjima.\nPrva tematska celina upoznaće vas sa pojmovima kao što su migracioni zahtevi i planiranje virtualizacije, a nakon toga sledi modul tokom koga će vam biti predstavljen rad sa image fajlovima i automatizacijom instalacionog procesa. Naredna dva modula posvetiće pažnju konfiguraciji DHCP i DNS infrastrukturi. Sledeća nastavna jedinica staviće akcenat na kreiranje AD DS šume i domena aktivnog direktorijuma. Drugi deo kursa započeće sa radom na organizacionim jedinicama i domenskim grupama, a već u narednoj lekciji imaćete priliku da saznate i šta donosi rad sa grupnim polisama, kao i na koji način se primenjuju i kreiraju strukture grupnih polisa. Tema osmog modula biće kreiranje i upravljanje sajtovima, odnosno vezama između njih. Tokom ovih predavanja čućete zašto je važno doneti odluku o postavljanju domen kontrolora i još mnogo toga.\nU sledećoj tematskoj celini saznaćete šta tačno predstavlja rad sa skladištima podataka i upoznaćete se sa pojmovima kao što su DFS i Dynamic Access Control. Pretposlednja tematska celina biće fokusirana na udaljeni pristup, odnosno implementiranje Remote Access servisa, kao i na RADIUS autentifikaciju korišćenja NPS infrastrukture. Na kraju kursa učićete o podizanju nivoa bezbednosti na mreži i pojmovima kao što su Windows Firewall with Advanced Security i Network Access Protection (NAP).\nCilj kursa je da svi polaznici nakon odslušanih predavanja steknu znanja koja će ih uvesti u tematiku rezolucije imena, integracije aplikacija, optimizacije sistema, automatizacije oporavka nakon problema, održavanja mrežnih servisa.\nŠta donosi kurs Domain Infrastructure?\nPogledajte video koji će vam omogućiti da se u kratkim crtama upoznate sa temama koje kurs obrađuje i veštinama koje ćete usvojiti. Predavač Denis Ahmečković objasniće vam kako je kurs koncipiran po tematskim celinama čiji je cilj da vam postepeno predstave potrebne veštine za planiranje, dizajniranje i implementaciju fizičke i logičke infrastrukture aktivnog direktorijuma.\n1. Migracija i virtualizacija\nKreiranje migracionog plana\n2. Rad sa image fajlovima i automatizacijom instalacionog procesa\nOdabir strategije za kreiranje serverskih imagea\nOdabir strategije za automatizaciju distribucije\nImplementacija strategije automatske distribucije\n3. Konfigurisanje DHCP infrastrukture\nDizajniranje i implementacija DHCP infrastrukture\nPlaniranje i implementacija DHCP opsega\nPlaniranje i implementacija IPAM strategije\n4. Konfigurisanje DNS infrastrukture\nStrategija implementiranja DNS servera\nDizajniranje i implementiranje DNS zona\nOptimizacija DNS servera\n5. Kreiranje AD DS šume i domena\nDizajniranje i implementiranje šume i domena aktivnog direktorijuma\nKreiranje i implementiranje veze poverenja između AD šuma\nKreiranje AD DS domena\n6. Rad sa organizacionim jedinicama i domenskim grupama\nKreiranje infrastrukture organizacionih jedinica\nKreiranje strukture organizacionih jedinica\nStrategija kreiranja grupa u aktivnom direktorijumu\n7. Rad sa grupnim polisama\nKreiranje strukture grupnih polisa\nPrimenjivanje grupnih polisa\n8. Kreiranje i upravljanje sajtovima i vezama između sajtova\nKreiranje i implementiranje sajtova\nPozicioniranje domen kontorlera\n9. Rad sa skladištima podataka\n10. Udaljeni pristup\nImplementiranje Remote Access servisa\nRADIUS autentifikacija korišćenje NPS infrastrukture\n11. Podizanje nivoa bezbednosti na mreži


VOJAŽ U NASTAVKU JUŽNOG VETRA?! Reditelj Miloš Avramović objavio fotku - pa poručio ovo! Usijale se društvene mreže od komentara! (FOTO) - Informer Ad\nPevač Mihajlo Veruović, javnosti poznatiji kao Vojaž ostvario je uspešnu saradnju i snimio pesmu za Južni vetar 2.\nReditelj "Južnog vetra" Miloš Avramović aktivan je na društvenim mrežama, a na svom Instagram profilu je objavio zajedničku fotografiju sa mladim pevačem.\nOVA FOTOGRAFIJA VEĆ 50 GODINA STOJI NA POVRŠINI MESECA! Nećete verovati kako je završila tamo - priča čoveka koji je OSTVARIO svoj SAN /FOTO/ sledeća vest\n- Nešto ozbiljno se sprema - napisao je Avramović u opisu fotografije na pomenutoj društvenoj mreži, a da li će Vojaž biti i u "Južnom vetru 3" koji su najavili, ostaje nam da vidimo...\n"Da promenimo uloge iz pevača u glumca", "Ugovor je potpisan", "Nova uloga za seriju" - samo su neki od komentara ispod objave Miloša Avramovića.\nKultura zabava VIP Južni vetar Miloš Avramović džet set Vojaž


Prihvatilište za stara lica\nVi ste ovde: CSZVR.ORG:RS O nama Prihvatilište Za stara lica\nPrihvatilište za odrasla (lica od 26 do 65 godina) i stara lica (lica starija od 65 godina) obezbeđuje privremeni smeštaj i usluge stanovanja, ishrane, socijalnog rada, zdravstvene zaštite, kulturne, zabavne, rekreativne, radno-okupacione, a prema potrebama i sposobnostima korisnika i druge potrebe.\nPredviđeno zadržavanje u ustanovi je do šest meseci, ali se korisnici, ne retko, zadržavaju znatno duže zbog nemogućnosti trajnijeg zbrinjavanja na neki drugi način.\nU Prihvatilištu za stara lica se smeštavaju oni koji više nemaju gde, koje niko neće i koje je porodica odbacila, koji nemaju sredstva za život. Nažalost, takvih je sve više.\nRadi se o korisnicima koji su ili psihički očuvani ili dementni vrlo često poluzavisni i zavisni, a koji bez tuđe nege ne bi mogli da ostvare svoje životne potrebe.\nPoslovi oko prijema, praćenja korisnika, planiranje otpusta, kontakti sa uputnim Centrom za socijalni rad, saradnja sa bližom rodbinom kod korisnika kod kojih je procenjeno da će pozitivno uticati na rešavanje njihovog daljeg statusa, obavljali su se po svim propisima i stručno metodološkim zahtevima uz praćenje mesečnih planova rada. Ceo stručni tim po dolasku korisnika je uključen u izradu i realizaciju tretmana korisnika.\nNaša Ustanova pruža ovim licima stručnu pomoć, smeštaj, ishranu, higijenske i zdravstvene usluge, radno - okupacione terapije, kulturno – zabavne aktivnosti, a pokušava da trajno reši njihov status i otkloni uzroke koji su uticali na to da dođu u ovakva, kritična stanja. O korisnicima brine stručno osoblje koje čine socijalna radnica, medicinska sestra, negovateljice i ostalo osoblje kojima su jedini ciljevi zdravlje i zadovoljstvo naših korisnika.\nKapacitet Prihvatilišta je 35 ležajeva, a Ustanova je u funkciji 24 časa svih 365 dana u godini. Međutim, Prihvatilište je proteklih godina uvek zbrinjavalo više korisnika od predviđenog kapaciteta jer je to zahtevala realna situacija. Najveći broj korisnika je iz Vranja, ali ima i onih koji dolaze iz drugih opština regiona, jer je Prihvatilište jedina usluga smeštaja na teriotoriji Pčinjskog okruga (na kojoj živi blizi 250.000 stanovnika), dostupna licima u stanju socijalne potrebe, koja su najčešće bez ikakvih primanja. Takođe, jedina je regionalna ustanova koja poseduje smeštajne kapacitete, koji se mogu staviti na raspolaganje u slučaju proglašenja vanrednog stanja


Vi ste ovdje: Home Aktuelno Vijesti iz BiH Udruženje ''MM'' uključeno u akciju pomoći narodu Sirije\nObjavljeno četvrtak, 10 Januar 2013 14:01\nKampanja pomoći sirijskom narodu „Stigla zima... Jedan hljeb i jedan pokrivač za Siriju“, koja je pokrenuta u Turskoj, zvanično je počela i u Bosni i Hercegovini konferencijom za novinare kojoj su osim velikog broja novinara prisustvovali predsjednik Samostalnih sindikata BiH Ismet Bajramović, predsjednik MDD Merhamet Hajrudin Šahić, predsjednik Crvenog krsta/križa BiH Branko Leko, predsjednik Upravnog odbora Federalne obrtničke komore Mensur Bektić kao i izlaslanik reis-u-uleme Islamske zajednice BiH Remzija Pitić.\nNosioci humanitarne kampanje u BiH su Savez samostalnih sindikata BiH i MDD Merhamet, a akciji se priključilo i Društvo Crvenog krsta/križa BiH. Akciju je podržalo još 15 nevladinih organizacija.\nPredsjednik Samostalnih sindikata BiH Ismet Bajramović kazao je da će akcija, po onome što vidi na samom početku, biti osuđena na uspjeh. On je kazao da je riječ o akciji za narod Sirije, „Stigla zima... Jedan hljeb i jedan pokrivač za Siriju“.\n„Mi u Sarajevu, u BiH, najbolje znamo šta to znači i normalno da smo iz tih razloga ušli u ovu aktivnost zajedno sa turskim sindikatom Hak-Is“, kazao je on.\nBajramović je također naveo da su se u proteklim danima akciji priključile još neke organizacije i da se nada da će ih nakon ove konferencije biti još.\n„Taj jedan hljeb za kojeg pogotovo Sarajlije znaju što je značilo dobiti humanitarnu pomoć za svakog stanovnika koji je ovdje stanovao u toku rata, za četiri člana porodice jedan hljeb, pogotovo šta su značili pokrivači i mi najbolje znamo šta smo doživjeli i proživjeli i iz tih razloga mi znamo da će se ovoj akciji odazvati svi oni koji to mogu“, poručio je Bajramović.\nPredsjednik MDD Merhamet Hajrudin Šahić je kazao da ima obavezu da prenese pozdrave i selame predsjednika Vlade, Sindikata Turske i stotina nevladinih organizacija iz te zemlje.\n„Ja sam se u subotu vratio iz Turske gdje sam razgovarao sa predsjednikom Sindikata, odnosno sa nosiocima projekta, i posjetio sam izbjeglice iz Sirije koje su smještene u jednom od kampova u Turskoj. Uslovi u kojim oni borave su daleko bolji nego što su to kampovi u BiH ali u svakom slučaju sam vidio i nekih scena koje su me posjetile na ratne godine u BiH“, kazao je Šahić.\n„Mislimo da ova akcija jeste i bit će osuđena na uspjeh“, kazao je predsjednik Crvenog krsta/križa BiH Branko Leko i dodao da se Crveni krst/križ uključio u ovu akciju i da redovno prati aktivnosti koje Međunarodna federacija Crvenog krsta i Crvenog polumjeseca poduzima.\nPredsjednik Upravnog odbora Federalne obrtničke komore Mensur Bektić je kazao da je u praksi poznato da su obrtnici ljudi koji malo govore, a više rade i pozvao sve obrtnike Federacije ali i šire da uzmu učešće u ovoj akciji.\nIzaslanik reis-u-uleme IZ BiH Remzija Pitić je kazao da su Islamska zajednica i reis-u-ulema IZ BiH Husein ef.Kavazović podržali ovu akciju za narod Sirije i poručio kako se nada da će ovo biti široka akcija kojom će još jednom biti pokazana podrška i pomoć narodu kojem je ona potrebna.\nAkciju „Stigla zima...Jedan hljeb i jedan pokrivač za Siriju“ ranije su podržali još i Istanbul edukaciono-kulturni centar, Muslim Aid, Udruženje građana Mladi muslimani, Međunarodni forum solidarnosti-Emmaus, Radio Bir, Centar za edukaciju Nahla, Udruženje Solidarnost, Internacionalni univerzitet u Sarajevu, te brojne druge institucije, nevladine organizacije i građani.\nAkcija koja je pokrenuta u Turskoj ujedinila je naciju i sve dijelove njenog društva, a slična reakcija se očekuje i u Bosni i Hercegovini.\nCilj kampanje "Stigla zima... Jedan hljeb i jedan pokrivač za Siriju“, koja će biti provedena u još nekoliko zemalja svijeta, je pomoć sirijskom narodu u hladnim zimskim danima i bar djelimično ublažavanje teškoća kojima su izloženi u građanskom ratu kao žrtve režima.\nInstrukcije za plaćanje unutar BiH-KM\nTurkish Ziraat Bank Bosnia dd Sarajevo\nHO Merhamet MDD humanitarni donatorski račun-Došla zima\n186 000 1090 186031\nPoziv na broj 5337110057433977600\nObavezno navesti svrhu uplate\nInstrukcije za INO donacije-EUR\n090 291 086\nPozivom na ovaj broj donirate 2 KM\n092 890 824


Turska hoće da plati dug Grčke? - 30.06.2015, Sputnik Srbija\nPoslanik Narodne demokratske partije Ertogrul Kjurkčju predložio je da Turska pruži Grčkoj pomoć u iznosu 1,6 milijardi evra, kako bi platila dug. 30.06.2015, Sputnik Srbija\nvesti, evropa, ekonomija, svet, grčka, turska, nihat zejbekči, mmf, evrozona, svetska banka\n19:45 30.06.2015 (Osveženo: 16:19 05.10.2015)\n© AFP 2021 / EMMANUEL DUNANDNihat Zejbkeči\nPoslanik levo orijentisane partije iz provincije Izmir zatražio je da Turska pomogne Grčku, koju potresa teška ekonomska kriza, tako što će isplatiti njena dugovanja.\nOvaj predlog, ekskluzivno za Sputnjik, komentarisao je ministar ekonomije Turske Nihat Zejbekči.\n„Turska bi ovu mogućnost razmotrila da je od Grčke dobila takvu molbu, ali do danas ništa slično nismo primili. Zato, zasad, nema pretpostavki za razmatranje ovog pitanja“, kaže Zejbekči.\nGovoreći o stanju grčke ekonomije, turski ministar je rekao i da bi država trebalo da se posveti povećanju proizvodnje u svim oblastima, u sferi usluga, ali i u poljoprivredi, jer ni jedna ekonomija na svetu ne može normalno da se razvija, ako obim potrošnje prevazilazi obim proizvodnje, podseća ministar.\n„To i jeste glavni problem u ovom trenutku, Grčkoj su neophodne strukturne reforme. Evropska unija bi trebalo ponovo da razmotri svoje zahteve koje je uputila Grčkoj. Uporedo sa povećanjem poreza i promenama strukture socijalne pomoći i penzija, trebalo bi usvojiti mere za jačanje grčke ekonomije, za stimulaciju investicija, u paketu reformi“, predlaže turski ministar.\nOn je u izjavi za Sputnjik naglasio da je Turska spremna da pomogne Grčkoj tokom pripremanja tog paketa.\n„Ako sa grčke strane dobijemo molbu, Turska će razmotriti mogućnost saradnje, s obzirom na to da ovim povodom imamo šta da pokažemo grčkim kolegama“, zaključio je turski ministar.


DAČIĆ O KOSOVU I METOHIJI: Vučić neće podleći pritiscima, nikada neće priznati samoproglašenu nezavisnost tzv. Kosova | Novosti.rs\nIvica Dačić je rekao, povodom sednice Skupštine na kojoj će predsednik Aleksandar Vučić predstaviti izveštaj o dijalogu Beograda i Prištine, da je veoma teško doći do konzenzusa.\n- Nažalost, postoje političke stranke koje ne mogu da shvate da mogu da postoje podele po mnogim pitanjima, ali da po najvažnijim kao što je Kosovo mora da postoji državno jedinstvo i politička stabilnost - smatra predsednik parlamenta.\n- U tom smislu je dogovoreno i zaključeno da se redovno održavaju ovakvi sastanci, i to daje posebnu političku snagu, pored današnje sednice - istakao je Dačić.\n- Izazovi su ostali isti, možda još jači, pritisci sve teži, od nas se traži sve, a ne nudi gotovo ništa - napomenuo je Dačić i dodao da je zato Vučić i tražio da se obrati i da poslanicima kaže o svoj težini situacije.\nUveren je da Vučić neće podleći pritiscima, da nikada neće priznati samoproglašenu nezavisnost tzv. Kosova, ali da će uložiti sve da se sačuva mir i dođe do nekog kompromisa.\n- To pre svega zavisi od agende evropskih poslanika, oni su imali zabranu putovanja. Vreme je da se otpočne i taj deo dijaloga. Razmišlja se o nekom terminu, kad bi oni mogli da dođu u Beograd, između 8. i 11. jula, ali to još nije potvrđeno - rekao Dačić.\nIvica Dačić Dačić Kosovo i Metohija dijalog Beograda i Prištine Aleksandar Vučić Vučić


TAS S: U požaru u ruskom vojnom institutu poginulo 11 osoba\nTanjug 23. aprila 2022. 22:35\nMOSKVA – Broj poginulih u požaru u Centralnom istraživačkom institutu ruskih Vazdušno-kosmičkih odbrambenih snaga u gradu Tveru porastao je na 11, saopštio je za TAS S izvor u službi za vanredne situacije.\n„Prilikom uklanjanja ruševina pronađena su tela još pet osoba, u požaru je poginulo ukupno 11 osoba“, naveo je izvor uz napomenu da se rad na licu mesta nastavlja.\nRanije je saopšteno da je šest osoba poginulo u požaru koji je u četvratk izbio u Istraživačkom institutu Ministarstva odbrane Rusije u gradu Tver, 180 kilometara severozapadno od Moskve, prenosi TAS S.\nTakođe je tada saopšteno da su 24 povređene u požaru, od kojih je 13 hospitalizovano, dok je 11 njih bilo na ambulantnom lečenju.\nTokom gašenja požara, 54 osobe su spasene, a 98 njih je evakuisano,navodi TAS S.\nPožar je izbio u četvrtak u 11 sati u jednoj od kancelarija na drugom spratu i zahvatio oko 2.500 kvadratnih metara zgrade u kojoj se nalazi Centralni istraživački institut ruskih Vazdušno-kosmičkih odbrambenih snaga, proširivši se na sve spratove a krov objekta se delimično urušio.\nVisoke temperature, stari podovi zgrade kao i jak dim komplikovali su posao na gašenju požara,a prema preliminarnim izveštajima, uzrok incidenta je kvar na električnim instalacijama u zgradi, prenosi TAS S.


Predsednik Škrbić nagradio mlade, uspešne atletičare - www.025.rs\nwww.025.rs / APATIN / DRUŠTVO / Predsednik Škrbić nagradio mlade, uspešne atletičare\nAPATIN DRUŠTVO NASLOVNA SPORT\nPredsednik Škrbić nagradio mlade, uspešne atletičare\nNa nedavno održanom velikom međunarodnom superfinalu sportskih igara mladih u Splitu, našu zemlju i opštinu su sjajno predstavljali mladi apatinski atletičari Milica Zanze i Miloš Dreković. Na ovom izuzetno jakom takmičenju članica Atletskog kluba Apatin, Milica Zanze je osvojila šampionsku titulu u trci na 60 metara, dok je u istoj disciplini njen klupski drug, Miloš Dreković u finalnoj trci osvojio odlično četvrto mesto.\nTim povodom je za Milicu i Miloša upriličen prijem u zgradi opštine Apatin gde ih je dočekao predsednik naše opštine Milan Škrbić sa svojim saradnicima. Škrbić je pozdravio mlade atletičare i zahvalio im se na sjajnom predstavljanju naše države i opštine na ovom međunrodnom takmičenju. Kao nagradu za ovaj uspeh, Milica je dobila vaučer u iznosu od 15.000,00 dinara, a Miloš na 10.000,00 dinara koje mogu da iskoriste u prodavnici sportske opreme Maks sport u Apatinu.\nTags: mladi atletičari, nagrade atletičarima, opština apatin, predsednik škrbić, uspešni atletičari\nNovi program za osnovce\n(VIDEO) Proslavljeno sedam vekova Bačkog Brega


TotalCar.rs » Veća dobit za državu: Novi ugovor između Fijata i Srbije biće znatno izmenjen\nVeća dobit za državu: Novi ugovor između Fijata i Srbije biće znatno izmenjen\nIzvesno je da će “Fijat” i posle isteka desetogodišnjeg ugovora ostati u Kragujevcu, ali će, prema najavama zvaničnika države Srbije, poslovati pod drugačijim uslovima. To bi gradski i državni budžet moglo da uveća za više milijardi dinara, u zavisnosti od poslovanja ove kompanije.\n– Novi ugovor s torinskom kompanijom će, za razliku od prethodnog, biti u interesu građana Srbije – kaže premijerka Ana Brnabić. – Mi smo, takođe, imali ulogu medijatora u pregovorima između sindikata i poslovodstva “Fijata” i izdejstvovali da se potpiše novi, trogodišnji ugovor.\nViše detalja o novoj saradnji nije saopšteno, a “Novosti” nezvanično saznaju da će se suština izmene ugovora odnositi na ukidanje benefita države i Kragujevca – kompaniji FKA.\nU prvom ugovoru “Fijat” je bio oslobođen lokalnih poreza na imovinu i urbanistički plan, kao i na isticanje zaštitnog znaka. S obzirom na to da se fabrika prostire na više od 140 hektara i da su obeležja ove kompanije vidljiva na “svakom koraku” u gradu, “krvna slika” lokalnog budžeta bi trebalo značajno da se popravi. Nastavak saradnje doneće i mnogobrojna finansijska rasterećenja državnoj kasi. Država, najverovatnije, više neće plaćati pune doprinose za oko 2.500 radnika. Srazmerno vlasničkom udelu, izmirivaće se i obaveze na dobit, PDV, imovinu… Spisak olakšica koje ova kompanija uživa u Srbiji je dugačak i za mnoge stručnjake iz ove oblasti skoro “nepristojan” u tržišnom poslovanju.\nNaznake novog kursa u saradnji države Srbije i “Fijata” postale su vidljive posle protesta radnika zbog visine plata sredinom prošle godine, kada su predstavnici Vlade posredovali u pregovorima između poslovodstva i sindikata. Posle toga definisan je ugovor o prinadležnostima za radnike u naredne tri godine, čime je prvi put probijen rok trajanja ugovora oročenog na deset godina. Prosečna plata je početkom godine uvećana na 42.500 dinara, a zaposleni u kooperantskim firmama nisu obuhvaćeni tim dogovorom. Prošlog meseca saopšteno je i da će komponentaš “Manjeti Mareli PCMA” postati deo porodice torinsko-srpske kompanije.\nPrema rečima Zorana Markovića, čelnika Samostalnog sindikata FKA Srbija, proces pripajanja stotinak radnika trebalo bi da bude završen do Praznika rada – 1. maja. Oni će od tog trenutka primati (uvećanu) prosečnu platu, na nivou matične kompanije.\nDesetogodišnji ugovor o poslovno-tehničkoj saradnji između države Srbije i “Fijata” ističe 29. septembra. Od početka proizvodnje modela “500 L” potražnja za ovim automobilom nije značajno oscilirala, ali se svi stručnjaci slažu da je vreme za proizvodnju novog modela. To će, kako saznajemo, biti deo novog ugovora, ali će i država Srbija, najverovatnije, srazmerno svom ulogu u fabrici (finansijski), učestvovati u izradi novog automobila.\nFoto: Ž. Knežević, Autor: M. Đošović, Izvor: Novosti


In Store | Svet | Velika Britanija: 10 miliona funti za čišćenje žvaka sa ulica\nVelika Britanija: 10 miliona funti za čišćenje žvaka sa ulica\nVodeći proizvođači žvaka investiraju 10 miliona funti u čišćenje britanskih ulica od bačenih žvaka. Godišnja cena čišćenja je procenjena na 7 miliona funti, a ovim otpadom prekriveno je 87% ulica, procenjuje udruženje Za čistu Britaniju (Keep Britain Tidy), koje će i upravljati organizacijom čišćenja.\nSredstva će obezbediti kompanije poput Mars Wrigley, GlaxoSmithKline i Perfetti Van Melle. Inicijativu je pokrenulo odeljenje za ekologiju britanske vlade koje ističe da će novac biti upotrebljen za samo čišćenje ulica, ali i razvoj drugačijih navika kako bi se ljudi motivisali da na adekvatan način odlažu otpad od korišćenih žvaka. Raniji pilot programi pokazali su da se otpad od žvaka smanjio za 64%.\nMinistarka ekologije Rebecca Pow istakla je da mrlje od žvaka kvare izgled ulica, ali i troše milione funti novca poreskih obveznika.\nNova šema znači da proizvođači žvaka ne samo da pomažu u čišćenju gradova, već i rade na prevenciji bacanja ove vrste otpada. Želimo da centre gradova učinimo atraktivnijim mestima što je deo dugoročne strategije da udahnemo novi život našim zajednicama, istakla je ministarka.\nInače, odeljenje za ekologiju britanske vlade podseća da je bacanje smeća na ulicu prestup. Vlada je savetovala lokalnim vlastima da povećaju kazne za prestupnike na 150 funti, pa sve do 2.500 funti ako budu osuđeni.


Najduže žive i imaju najbolji imunitet: Nosioci ove krvne grupe su najzdraviji i najotporniji – da li ste među njima? - Infosvijet\nOd Admin\t na dec 8, 2020\nOtpornost organizma na bakterije, infekcije i različite bolesti određuje mnogo faktora, između ostalih i krvna grupa.\nNaime, dugoročne studije su pokazale da je krvna grupa 0 najjača među svim vrstama krvi.\nDokazano je da su nosioci ove krvne grupe otporniji i imaju manje rizika od razvoja kardiovaskularnih bolesti, kao i moždanog i srčanih udara, rijetko pate od bolesti vezanih za pamćenje, a dokazano je i da u najmanjoj mjeri mogu da obole od raka želuca i gušterače.\nJedan od najbitnijih razloga jesto činjenica da krvna grupa 0 sadrži manje molekula koji uzrokuju zgrušavanje krvi, a moždani i srčani udar prouzrokuje upravo loša koagulacija krvi.\nStvari koje su dobre za srce takođe su dobre i za mozak, jer su brojni faktori rizika koji uzrokuju kardiovaskularne bolesti slični rizicima nastanka mentalnih bolesti.\nPrema tome možemo reći da je krvni grupa A slabija od ostalih, prenosi “Žena“.\nNOVI DETALJI TRAGEDIJE: DANAS DŽENAZA UBIJENOJ MEVLIDI BRKIĆ\navg 30, 2020\nTrostruki ubica Sabahudin H. prevezen u Travnik, iza jednog od…\nU kakvoj državi živimo: Direktor Federalne policije otvoreno priznao…\nZa zločin u Zvorniku 21 godina zatvora\nPrev\tNext 1 of 4.240


Pleteni namještaj iz Srebrenice osvaja tržište - Klix.ba\nPrivreda Pleteni namještaj iz Srebrenice osvaja tržište\nPleteni namještaj iz Srebrenice osvaja tržište\n23.12.2015. u 14:49\nVesna Mustafić (Foto: SRNA)\nRadna jedinica brčanske firme "Ratan-sedia" u Srebrenici uspješno završava treću godinu rada u ovom mjestu sa realizovanim proizvodnim planovima i očekuju da će i finansijski rezultat poslovanja biti pozitivan, odnosno da je ostvarena poslovna dobit.\nU ovom pogonu, sa 15 zaposlenih, proizvodi se pleteni namještaj od plastike i aluminija, te razni profili od mješavine drveta i plastike koji se koriste za podove, ograde i druge potrebe.\nKoordinator poslova u ovom pogonu Vesna Mustafić izjavila je Srni da je većina proizvedenog namještaja u ovom pogonu rađena po narudžbama za poznate kupce.\n"Proizvodnja namještaja po narudžbi podrazumijeva da se njegov oblik, dimenzije i količina prilagođavaju zahtjevima naručilaca, odnosno kupaca u zavisnosti od potreba i dimenzija objekata koje opremaju", pojasnila je Mustafićeva.\nOna ističe da je izražena potražnja za njihovim proizvodima u BiH, ali da većinu gotovih proizvoda izvoze.\n"Najviša potražnja za namještajem koji proizvodimo je iz Dalmacije i crnogorskog primorja za opremanje turističkih kompleksa, restorana i hotela. Izvozimo i u druge zemlje, a posebna potražnja za našim namještajem je od hotela i ugostiteljskih objekata iz Beograda i Zagreba", precizirala je Mustafićeva.\nPrema njenim riječima, planirano je da u narednoj godini bude povećan obim proizvodnje jer to zahtijeva tržišna potražnja za ovim namještajem koja ne dozvoljava stvaranje zaliha gotovih proizvoda i rad za nepoznatog kupca.\nMustafićeva je navela da firma radi u objektima bivše "Vezionice" koje je na određeno vrijeme zakupila od Vlade Republike Srpske i da razmišljaju da te objekte i zemljište otkupe da bi mogli investirati, modernizovati proizvodnju i planirati dugoročni razvoj i rad na ovom lokalitetu.\n"Zakupninu redovno izmirujemo, kao i plate zaposlenima, doprinose, te druge obaveze. Ove godine znatna sredstva uložili smo u unapređenje zaštite na radu", rekla je Mustafićeva.\nOna kaže da je "Ratan-sedia" među vodećim firmama u Evropi za proizvodnju ove vrste namještaja i kompletno opremanje ugostiteljskih objekta.


Saopštenje - Ministarstvo prosvjete i sastanak sa predstavnicima glavnog grada - Portal Iz Prve Ruke\nMinistar prosvjete, Miomir Vojinović u prostorijama Ministarstva, sastao se sa predstavnicima\nGlavnog grada, na čelu sa gradonačelnikom, dr Ivanom Vukovićem. Sastanku su prisustvovali i državni\nsekretar Zejnel Klimenta i savjetnica u Službi investicija u Ministarsvu prosvjete, Vesna Krivokapić,\nkao i sekretar Sekretarijata za planiranje prostora i održivi razvoj, Miljan Barović, sekretarka\nSekretarijata za kulturu i sport, Ana Medigović, direktor Agencije za izgradnju i razvoj Podgorice doo,\nSrđan Raičević, direktor Direkcije za imovinu, Mladen Ilić i rukovoditeljka Službe za ostvarivanje\nizvršne funkcije gradonačelnika, Ivona Međedović.\nGlavna tema sastanka bila je intenziviranje svih aspekata saradnje Ministarstva prosvjete sa Glavnim\ngradom, koji su značajni za oblast prosvjete.\nMinistar Vojinović zahvalio se gradonačelniku i svim predstavnicima Glavnog grada na posjeti, ali i na\nbrojnim projektima i aktivnostima koje su usmjerene isključivo na korist i opštu dobrobit učenika i\nobrazovnog sistema uopšte. Takođe, ministar je aposrofirao značaj ovog i svih budućih sastanaka na\nkojima će se, kroz otvoren dijalog, zajednički težiti rješavanju aktuelnih problema u prosvjeti.\nGradonačelnik dr Ivan Vuković je potvrdio da ovaj sastanak implicira buduću saradnju na najvišem\nnivou, te da će aktivnosti koje su u nadležnosti Ministarstva, a koje su u opštem interesu djece i\ndruštvene zajednice imati punu podršku Glavnog grada.\nSagovornici su se složili da se goruća pitanja na koja se u budućem periodu treba fokusirati tiču\ninfrastrukturnih rješenja u Osnovnoj školi „Vladimir Nazor”, kao i planova opremanja objekta škole u\nTološima, čiji radovi su privedeni kraju. U tom smislu, savjetnica u Službi investicija Ministarstva\nprosvjete, Vesna Krivokapić, je iznijela stručnu prezentaciju koja se odnosi na ispunjavanje\nurbanističko – tehničkih uslova za izgradnju novog školskog objekta „Vladimir Nazor”, te na izradu\nprojekta u skladu sa zakonskom regulativom, čija će realizacija otpočeti već narednih dana.\nMinistar Vojinović je izrazio zahvalnost na za novčanu pomoć iznosu od 50.000,00 eura koju je Glavni\ngrad izdvojio za prevoz učenika ove škole, u prethodnom periodu.\nKada je u pitanju škola koja se gradi u Tološima, ministar Vojinović je istakao da će, cijeneći značajnu\ndonaciju kompanije „Bemax”, u četvrtak obići novoizgrađenu školu sa predstavnicima ove\nkompanije, te da su u toku ubrzane procedure opremanja i izvođenja svih završnih radova, kako bi se\nstvorili uslovi da škola počne sa radom 1. septembra.\nNa sastanku su otvorene i druge teme koje se tiču unapređenja infrastrukturnih uslova u školskim\nobjektima, prevoza učenika u ruralnim područjima, kao i mogućnostima za intenzivniju saradnju\nopštinskih ustanova kulture sa osnovnim školama i vrtićima. U ovom kontestu, dogovorena je\nsaradnja Glavnog grada sa upravama škola i Savjetom roditelja, kako bi se što preciznije identifikovali\nproblemi, i zajedno sa nadležnim organom, odnosno Ministarstvom prosvjete, definisao dinamičan\nplan njihovog rješavanja.\nRelated Topics:crna goraMiomir VojinovićSaopštenje za javnost\nSreda 15.06 – Saopštenje za javnost SNP CG\nHronika5 minuta ago


Nova milionska subvencija za novosadski list „Dnevnik“ - Raskrikavanje\n19.11.2018. Jelena Đorđević Foto: Wikimedia / BokicaK\nDrugi put ove godine „Dnevnik Vojvodina Press”, izdavač lista “Dnevnik” subvencionisan je iz pokrajinskog budžeta i to sa 1,2 miliona dinara "za pripremu i izdavanje specijalnog dodatka u celokupnom tiražu lista", u okviru projekta "Prisajedinjenje". Kako kažu za Raskrikavanje iz pokrajinskog sekretarijata za kulturu, javno informisanje i odnose sa verskim zajednicama, projekat ima za cilj informisanje građana Vojvodine o prisajedinjenju vojvođanskih oblasti Kraljevini Srbiji iz 1918. godine, a dodeljen je kao pojedinačno davanje.\nIz sekretarijata kažu da nisu morali da organizuju konkurs jer je dodeljena suma manja od 5 odsto ukupno opredeljenih sredstva za ove namene.\nNavode i da je “važan element prilikom donošenja te odluke bila i činjenica da je list “Dnevnik” jedini i najtiražniji dnevni list u AP Vojvodini na srpskom jeziku sa 76 godina tradicije.\nIako se u rešenju pokrajinske vlade navodi da je dodatnih 1.2 miliona dinara “Dnevnik” dobio zbog nedovoljno planiranih sredstava za realizaciju pripreme i izdavanja specijalnog dodatka, do objavljivanja ovog teksta Raskrikavanje nije dobilo odgovor da li je i koliko je novca ranije dodeljeno za projekat “Prisajedinjenje”.\nListu „Dnevnik“ i povezanim firmama preko 28 miliona dinara\nNovac za projekat “Prisajedinjenje” listu Dnevnik usledio je nakon što je taj list za projekat “Vojvodina u Velikom ratu” već dobio skoro 5 miliona dinara na pokrajinskom konkursu za sufinansiranje medijskih projekata.\nOd 50 miliona dinara, 44 je bilo raspoloživo medijima na srpskom jeziku. Na konkursu je učestvovalo 146 medija, a samo sedam je dobilo milionsku ili veću subvenciju - 3 lista i 4 televizije. Ubedljivi pobednik među listovima je “Dnevnik”, a u konkurenciji televizija najviše novca - milion i po dinara je opredeljeno „Novosadskoj TV“, novom vlasniku „Dnevnika“.\nNa istom konkursu učestvovale su i druge povezane firme - “Dnevnik AD” koji poseduje 45% preduzeća “Dnevnik Vojvodina Press”, ali i “Dnevnik poljoprivrednik” čiji je jedini vlasnik “Dnevnik AD”, a koji su ukupno dobili 1,3 miliona dinara iz budžeta.\nPrema javno dostupnim podacima, samo u toku 2018. godine sve ove firme su ukupno dobile preko 28 miliona dinara iz budžeta.\nTako je „Novosadska televizija“ dobila skoro 14 miliona dinara iz pokrajinskog i budžeta drugih lokalnih samouprava. „Srbija danas“ dobila je 700.000, „Dnevnik AD“ je za projekat u listu “Dobro jutro” dobio 800.000 od pokrajinskog sekretarijata, a "Dnevnik - Poljoprivrednik" a.d. je dobio ukupno oko 2,3 miliona dinara na različitim konkursima.\nList „Dnevnik“ je kako smo već naveli dobio skoro 5 miliona na pokrajinskom konkursu u maju, a u junu je dobio još 3 miliona dinara na konkursu u Novom Sadu za projekat “Prigradska naselja Novog Sada”, kao i još 400 hiljada na novosadskom konkursu u oktobru.\nKao što je Raskrikavanje već pisalo, novac za projekte „Srbija danas“ dobija i preko tek osnovanih firmi. Tako je firma „AB media“ koja je osnovana ove godine dobila 2,2 miliona dinara za projekte koji će da plasira preko sajta srbijadanas.com.\nPodsećamo, “Novosadska TV” je u septembru za svega 600 evra postala većinski vlasnik najtiražnijeg dnevnog lista u Vojvodini “Dnevnik”. Novosadska televizija je u vlasništvu firme „Srbija danas“, sa izrazito prorežimskom uređivačkom politikom.\nNovosadska televizija, u vlasništvu firme „Srbija danas“ bliske SNS-u, postala je većinski vla...


Datum kreiranja 11 Oktobar 2017\nPredstavnici Centra za informiranje i priznavanje dokumenata iz oblasti visokog obrazovanja boravili su 28.i 29.09. 2017. godine u Moskvi, Ruska Federacija, kako bi prisustvovali međunarodnom seminaru „Prekogranično obrazovanje: trendovi, perspektive i priznavanje“.\nSeminar je održan pod pokroviteljstvom Federalnog zavoda za nadzor u oblasti obrazovanja i nauke Ruske Federacije. Međunarodnom seminaru je prisustvovalo oko 50 predstavnika međunarodnih institucija i nacionalnih informativnih centara.\nUčesnici Seminara prisustvovali su predavanjima na kojima se govorilo o vrstama i oblicima prekograničnog obrazovanja, koji uključuju različite programe prekograničnog obrazovanja, odnosno djelovanje ogranaka i kampusa visokoškolskih ustanova lociranih u inostranstvu.\nTokom Seminara raspravljalo se o pitanjima koja su specifična za prekogranično obrazovanje, prevarama u međunarodnom visokom obrazovanju, priznavanju kvalifikacija izbjeglim i raseljenim licima, transnacionalnom aspektu priznavanja kvalifikacija iz oblasti medicinskih nauka te značaju obrazovnih ustanova u međunarodnim udruženjima.


Fantom 4. februara u Kulturnom centru GRAD - Kulturni kišobran\n"Nigde određeno" Konstantinosa Patelisa Milićevića otvara novu izlagačku sezonu u...\nFantom će nastupiti u KC GRAD-u, u petak, 4. februara, sa početkom u 21h.\nFantom je etablirano ime na regionalnoj muzičkoj sceni, projekt iza kojeg kao autor i producent stoji Petar Wagner. Godinama usavršavajući svoja umeća stvarajući muziku, tekstove i aranžmane za druge, Wagner početkom 2019. odlučuje poraditi na vlastitim pesmama. Ubrzo nakon toga nastaju pesme koje Wagner u svom beogradskom studiju dovršava zajedno s Lunom Škopeljom, gde svojim analognim srcima i digitalnim prstima stvaraju neke nove zvučne kulise.\nKao pripovedač noćnih priča koje se dešavaju na mračnim i pustim ulicama, u sobama sa prigušenim svetlima, sakrivenim klubovima Beograda, Zagreba, Ljubljane ili bilo kojeg drugog grada do kojeg ga te noći put navede, Fantom niže singlove pritom oduševljavajući uvek rastuću bazu slušalaca. Tajnovite su to avanture, strasti i boli ispričane u šiframa u vidu sintetizatorskih zvukova, sanjivih melodija i obično-neobičnih tekstova. Pod okriljem noći, pesme Fantoma postaju svojevrsna mašina za putovanje kroz mesto i vreme, čije je krajnje odredište nepredvidivo kao i on sam.\nKrajem 2021. godine Fantom objavljuje kolekciju singlova i tri do tada neobjavljene pesme pod zajedničkim naslovom “Noćne priče”, kao svojevrsan zaključak svog prvog kreativnog perioda, a istovremeno radi na novim singlovima i hit pesmama za nadolazeći i prvi “pravi” studijski album.\nKarte su u pretprodaji u KC GRADU, svakog dana od 14h po ceni od 500rsd, dok će na dan koncerta karta koštati 750rsd.\nZvanični event je na sledećem linku: https://fb.me/e/2G3NUptJo\nfantom, KC Grad


Otvaranje sezone kupanja na otvorenim bazenima Sportskog centra "Tašmajdan" sutra - Beograd - Dnevni list Danas\nPočetna » Beograd » Otvaranje sezone kupanja na otvorenim bazenima Sportskog centra „Tašmajdan“ sutra\nSezona kupanja na otvorenim bazenima Sportskog centra „Tašmajdan“ biće otvorena sutra u 10 časova.\n0Piše: FoNet 25. juna 2019. 16.44\nKako je saopšteno, bazeni će do 31. avgusta biti otvoreni za sve posetioce svakog dana od 10 do 19 časova. Cene ulaznica su iste kao i prethodne sezone.\nPojedinačna celodnevna ulaznica je 300 dinara, dok će se ulaz posle 16 časova naplaćivati 200 dinara, a omogućena je i kupovina mesečnih i sezonskih karata po povoljnim cenama. Sreda će i ove sezone biti školski dan, kada će ulaznica za bazen za sve školarce biti đačka knjižica.\nOtvaranje sezone „Level up!“ orkestra Muzikon na Kolarcu 29. novembra (VIDEO)


Srbija i nekretnine: Triput meri, jednom seci - kako izabrati kvalitetan stan : Južne vesti\n08:39, 30. 5. 2022.\n„Ni ovaj stan mi ne odgovara, ali zbog visokih cena više nisam imala izbora", kaže Abusita za BBC na srpskom.\n„Osvetljenost, provetrenost, raspored prostorija, izolacija, zidovi, okruženje, blizina drugih objekata, na sve to moramo da obratimo pažnju", kaže Iva Čukić, arhitektica i direktorka organizacije Ministarstvo prostora, za BBC na srpskom.\n„Prosečna oglašavana cena u Beogradu u starogradnji je 2.095 evra, a u novogradnji 2.249 evra po kvadratu", navodi Jasmina Gavrilović Dražić iz 4zida.rs, sajta za oglašavanje nekretnina, za BBC na srpskom.\n'Potraga je bila teška'\n„Međutim, kad odem, jednostavno nije to to", kaže.\n„Na sve to ću morati da uložim još barem 15.000 evra za renoviranje i nekoliko meseci čekanja", navodi.\n„Potom, raspored i da li su sve prostorije odgovarajućih veličina da u njih stane nameštaj, a da možemo komforno da se krećemo", objašnjava ona.\n„Slede kvalitet izgradnje, zidovi, visina plafona i završni slojevi poput parketa i pločica", kaže.\nGips proizvodi prepoznatljiv, „šupalj" zvuk, zato što je i sam zid takav.\n„Ako imamo gipsani zid između nas i komšija, to je praktično kao da živimo u istom stanu", kaže Čukić.\n„Odgovarajuću zvučnu i toplotnu izolaciju od kiše, snega i hladnoće pruža i dobra stolarija - bilo da je drvena ili aluminijumska", objašnjava.\nOpremljenost zgrade, parking, zajedničke prostorije, stepenište i vrsta grejanja (centralno ili na struju) - sve su to detalji na koje treba obratiti pažnju, kaže Čukić.\n„To su prostori za rekreaciju i kulturne sadržaje, blizina javnog prevoza, vrtići i škole", kaže.\nOsim neposrednih elemenata, kaže da bi kupci trebalo da se raspitaju i o planiranom urbanističkom razvoju - da se ne bi desilo da vam lep pogled na zelenu površinu sutradan bude zamenjen zgradom.\n„Odjednom od lepog, otvorenog prostora počnete da se osećate kao da ste u nekom tunelu", navodi.\n„Iako pravim sve više kompromisa kako vreme prolazi, po pitanju cene, lokacije, kvaliteta, spratnosti i rasporeda prostorija, i dalje ne mogu da nađem odgovarajući stan", kaže ova nastavnica engleskog jezika.\n„Zbog toga se neretko razočaram i polako počinjem da gubim nadu, strpljenje i živce."\n„Stanovi u Beogradu koji se prodaju u starogradnji, u proseku stoje na našem sajtu 66 dana", navodi Jasmina Gavrilović Dražić iz 4zida.rs.\n„Oglasi na sajtu stoje slično kao i u Beogradu, 69 dana", navodi.\n„Oglašavana cena kvadrata u starogradnji je 1.187 evro, a u novogradnji 1.755 evra", kaže.\n„Svaka soba, kao i kuhinja i kupatilo, imaju prirodnu ventilaciju i osvetljenost, što u novogradnji nije slučaj", objašnjava.\n„To su te nijanse koje prave razliku između komfornog stana iz socijalizma za četvoročlanu porodicu i novogradnje gde se mnogo više sadržaja pakuje u manji prostor, a čemu se mi prilagođavamo", kaže Čukić.\n„Shvatila sam da mi je to bilo sigurnije zbog kvaliteta i čistih dokumenata", kaže.\n'Čisti papiri, duga ljubav'\nAnja Matić i Najat Abusita dele isto iskustvo - obe su pronašle stan koji su htele da kupe, ali postojao je problem sa papirima.\n„Tek tada su mi rekli da još neko vreme nije useljiv, a da neki stanovi u zgradi i dalje čekaju legalizaciju", priseća se ona.\n„Putem javnog uvida u katastarske podatke proverava da li je stan uknjižen na vlasnika i da li ima terete", navodi Vještica.\n„Vlasnik zaista može biti vlasnik na osnovu rešenja o nasleđivanju koje nije proknjiženo, stoga bi tada trebalo tražiti rešenje o nasleđivanju ili ugovor o poklonu", kaže pravnica.\n„Mnogi to nisu radili misleći da ceo proces može da se završi za mesec-dva, ali nekad zapravo treba i do pola godine", objašnjava.\n„Nije bio uknjižen na vlasnicu, zato što naslednica nije odnele papire u katastar posle smrti člana porodice", priseća se.\n„Postoje raznorazni načini sticanja vlasništva koji nisu prošli kroz knjige, iako je sve uredno", navodi.\n„Kada su čisti dokumenti, novi vlasnik može automatski da se uknjiži posle 20 dana", objašnjava.\n„Traži se termin kod notara i prilaže se sva dokumentacija koju vlasnik stana poseduje", objašnjava.\n„Uglavnom nalaže overu ugovora ukoliko smatra da je sva dokumentacija u redu", navodi.\n„Uglavnom se takvi stanovi legalizuju, nikad nisam čula da se neka zgrada ruši, ali kad će se to desiti je nezahvalno obećavati", kaže.\n„Broj kupoprodajnih ugovora u prvom kvartalu 2022. godine je veći za 6,7 odsto u odnosu na isti period 2020", navodi Gavrilović Dražić.\n„To je za oko 22 odsto više u odnosu na isti period prethodne godine, a čak 47,3 odsto više u poređenju sa 2019. godinom", kaže.\n„Ja sad za te pare nisam mogla da nađem stan odgovarajuće kvadrature za mene i troje dece", kaže ona.\n„To usporava rast ponude u odnosu na potražnju", kaže ona.\n„Na osnovu tih podataka možemo da zaključimo da se trenutno stanovi ne kupuju radi rešavanja stambenog pitanja, već radi investicije", kaže Čukić.\n„U Španiji smo imali primer toga da je taj balon eksplodirao i doveo do krize, a pitanje je kad će se to nama desiti", ističe ona.\n„Ako pogledamo kredite na deset godina, to znači da ne možete uzeti kredit veći od 20.000 do 25.000 evra, a za taj novac u Beogradu više ništa ne možete da kupite", navodi.\n„Kredit bi trebalo da bude neko poslednje utočište, kad nemate nijedan drugi način da kupite stan", savetuje.\n„Sve analize postojeće infrastrukture u glavnom gradu pokazuju da je ona devedesetih godina prošlog veka otprilike mogla da pokrije grad od 1.200.000 ljudi, a sad je to dva miliona, skoro dvostruko više", objašnjava.\n„Agencije za nekretnine se takođe ne bave gradskom infrastrukturom, niko ne zna ništa o tome, na primer, kakav je pritisak vode i da li ima padova, a po zakonu bi morali da daju informacije o svim manjkavostima stana", ističe.\n„Zabrinjavajuće je što bi, prema nekim istraživanjima, otprilike 70 odsto stanovništva u prestonici moglo da spadne u kategoriju ljudi kojima treba podrška pri stanovanju, što znači da su oni preopterećeni troškovima stanovanja", objašnjava.\n„Stambeno pitanje je prepušteno tržištu koje diktira cene", navodi.\n„Takođe, može da se odrekne određenog prihoda koji bi dobila nekom investicijom, poput plaćanja taksi za izgradnju infrastrukture ili poklanjanjem državnog zemljišta", navodi.\n„To je generalna tendencija, a primetna je i kod nas", kaže.\n„Sad moram da plaćam kiriju u iznajmljenom stanu, a račune u novom i majstore, o tome mora unapred da se razmišlja", kaže.\n„Ne znam da li ću na kraju da odustanem", kaže ona.


TERAPIJA MUZIKOM- LEKOVITOST DOBROG ZVUKA - SHINE magazin\nTERAPIJA MUZIKOM- LEKOVITOST DOBROG ZVUKA\nPreporuke October 14, 2018 ShineM 1\nZnačaj muzike i zvukova ogroman je u jezičkom i emocionalnom razvoju. Takođe, samo verovanje u lekovitost muzike veoma je staro. Zato što se zvuk...\nZnačaj muzike i zvukova ogroman je u jezičkom i emocionalnom razvoju. Takođe, samo verovanje u lekovitost muzike veoma je staro. Zato što se zvuk od početka našeg života preobraća u nešto što ostaje u koži, kao energija i pokretač za opuštanje mišića i raznih tenzija koje tokom vremena nakupimo.\nModerna terapija muzikom nastala je baš iz te iskonske potrebe izražavanja čoveka kroz zvuk i ritam. Ova lekovita tehnika omiljena je i rasprostranjena i kod potpuno zdravih osoba, ali i kod dece u njihovom razvoju.\nSmatra se da nerođena beba razvija sposobnost slušanja već oko petog meseca trudnoće, kao i da je svesna zvukova iz spoljašnje sredine. Neka istraživanja pokazala su da novorođene bebe prepoznaju muziku koju su slušale još u majčinom stomaku, što se smatra izuzetno pozitivnom moždanom stimulacijom.\nMuzika se koristi kao izuzetno korisna tehnika protiv raznih tipova poremećaja, poput defektoloških, psiho-somatskih ili fizičkih i emotivnih stanja. Pokazala se kao efikasna u lečenju raznih fobija, ali i opsesivno- kompulzivnih poremećaja.\nCilj muzike je da utiče na kvalitet života, bolje komunikacijske veštine, ali i kod razvijanja bolje percepcije i pažnje. Zato sledeći put, naša preporuka je da šta god radili, pustite muziku koja vam prija i imaćete bolju koncentraciju i izbalansiranu ravnotežu hormona sreće, koji je tako neophodan u svakodnevnom funkcionisanju.


Ugljanin: Na ovo sam mislio sa izjavom da je Srbija fašistička tvorevina - Naši u svetu\nUgljanin: Na ovo sam mislio sa izjavom da je Srbija fašistička tvorevina\nObjavljeno 07/11/18 u 12:45\nSulejman uglanin, nosilac liste "Samoopredeljenje"\nBEOGRAD – Nosilac liste „Samoopredeljenje“ na izborima za Nacionalni savet Bošnjaka Sulejman Ugljanin izjavio je danas da je izjavom da je Srbija fašistička tvorevina mislio na „paralelne strukture sudstva, tužilaštva, policije, vojske i službi bezbednosti koje su od 1990. do danas odgovorne za zločin genocida i sve druge zločine tokom teritorijalnih osvajanja na prostoru bivše SFRJ“.\n„Ja sam, pored ostalog, te večeri govorio o jednoj opasnoj, hroničnoj patološkoj pojavi u Republici Srbiji koja se zove Srpska država Srbija. Pod tim pojmom podrazumevamo paralelne strukture sudstva, tužilaštva, policije, vojske i drugih službi bezbednosti u Republici Srbiji koje su od 1990. do danas odgovorne za zločin genocida i sve druge zločine tokom teritorijalnih osvajanja na prostoru bivše SFRJ“, kazao je Ugljanin za TV Prva.\n„Naš je cilj da ta neman, ta fašisticka tvorevina nestane, putem lustracije, iz ove naše, da kažem demokratske Republike Srbije, i da nakon toga svi zajedno gradimo jednu evropsku, normalnu, pravnu državu Srbiju, državu svih njenih gradana koja će biti zasnovana na vladavini prava, pravnoj sigurnosti, jednakosti pred zakonom, a u kojoj će Bošnjaci biti konsultovani, a Sandžak jedna od autonomnih regija“, rekao je Ugljanin.\nNa pitanje da li želi da kaže da su njegove izjave koje su izazvale dosta bure u javnosti, pogrešno prenete, ponovio je da je govorio o „patološkim zločinačkim strukturama, koje škode svim normalnim gradanima u Srbiji“.\nUpitan o skandiranju tokom postizbornog mitinga, rekao je da mu je prethodilo mnogo ružnih stvari koje je ucinila Republicka izborna komisija, koja se stavila u službu jedne svoje liste i samo su njima dozvolili u Novom Pazaru, Sjenici i Tutinu posebne „super uslove da oni mogu da postavljaju svoje biraće na biraćkim mestima, što su ljudi protumaćili kao ustupak Aleksandra Vučića njegovom drugu, ili saradniku, ili simpatizeru zbog čega su ljudi govorili tako“ .\n„Ja lično Vučića smatram kao srpskog predsednika koji dobro radi svoj posao za srpski narod, a ne brine ni malo o drugim narodima, a posebno ne o Bošnjacima“, istakao je Ugljanin.\nNa pitanje da li je razgovarao s predsednikom Srbije nakon spornih izjava, on kaže da nije imao priliku, ali „da ima potrebu da mu pošalje stenogram, odnosno pisani tekst i izjavu od 17 minuta, da pročita šta je govorio, a kako ga posmatraju građani zbog njegovih dvostrukih aršina prema ljudima u Sandžaku“.\nNa pitanje da prokomentariše izjavu Muamera Zukorlića, koji je rekao da treba biti oprezan u pitanju Ugljanina i da on ne deluje sam, lider Bošnjačkog nacionalnog veća odgovara da „svako govori o sebi“.\nGovoreći o napadima na Rasima Ljajića, Ugljanin je rekao da je Ljajić „sigurno jedan čestiti ministar koji dobro radi za državu Srbiju, a ništa za Bošnjake.“\nProjekat Mirjane Karanović podržan u Bosni i Hercegovini\nNovogodišnja reklama za najprodavanije piće na svetu misteriozno nestala, da li je to zbog rasvete u Beogradu?(VIDEO)


Ostali sportovi - Karate: Bronza za našu reprezentaciju na Svetskom prvenstvu\nSeniorska reprezentacija Srbije vratila se sa Svetskog prvenstva održanog u čuvenom pariskom Bersiju, hramu svetskog i Francuskog karatea. Kako se i očekivalo dominirali su domaćini sa osvojenih 13 medalja ispred odličnih takmičara Japana koji su osvojili 11 medalja. Kuorozitet 21-ovog po redu Svetskog šampionata je da je medalje ovoga puta osvojio manji broj zemalja (praznih šaka su ostali Enleska, Rusija, Nemačka, Holandija, Belgija, BiH, a čuveni Španci samo dve bronze).\nIpak među 19 zemalja osvajača medalja našla se i Srbija sa osvojenom jednom bronzanom medaljom, ali je to znatno slabije od uspeha ostvarenog pre dve godine u Beogradu. Svakako najveća uzdanica reprezentaciije Srbije bio je Slobodan Bitević koji nažalost nije uspeo da odbrani titulu osvojenu u Beogradu. Da je imao veoma težak žreb videlo se odmah, Bitević je odlično startovao pobedom od 5:0 protiv Engleza, da bi u drugom kolu protiv nezgodnog Iranca nakon nerešenog ishoda na preglašavanje sudija izgubio sa minimalnih 3:2 . Nažalost, Iranac je nakon toga izgubio i propala je šansa za repasaž.\nDruga šansa za Bobu ali i za Jovanovića i Gordića bilo je ekipno takmičenje. Selekcija Srbije je ostvarila tri važne pobede protiv Hrvtaske, Ekvadora i Rusije, da bi opet u četvrtfinalu Iranci bili kobni. Poraz od Irana za trenutak je zamenila trenutna nada za mogući repasaž koju je nažalost raspršila Turska pobedom nad Iranom u polufinalu. Za utehu Karate klub Dinamo može biti zadovoljan ekipnim nastupom Slobodana Bitevića koji je bio najbolji reperezentativac sa četiri ostvarene pobede.\nKao i uvek popularni Boba je dao sve od sebe i izgarao je za ekipu ali je nažalost malo sreće nedostajalo da se Srbija bori bar za bronzanu medalju. Nikola Jovanović je nastupio u dva meča i zabeležio po jednu nerešenu borbu i jedan poraz, a Mladen Gordić nije imao priliku da odradi ni jedan meč. Već narednog vikenda seniorska ekipa Dinama nastupiće u Nišu na Prvom turniru Premijer karate lige Srbije.


Press Online :: Svet :: "Rusi šalju lažne vesti, hoće uticaj na našu javnost"\n"Rusi šalju lažne vesti, hoće uticaj na našu javnost"\nInstitut za međunarodne poslove Švedske optužio je Rusiju da lažnim vestima, dokumenatima i koordinisanom kampanjom želi da utiče na javno mnjenje u toj zemlji.\nKako prenose svetski mediji, institut je objavio studiju u kojoj navodi da je Švedska postala meta “širokog spektra aktivnih mera“ koje su usmerene na sprečavanje njenih mogućnosti da generiše javnu podršku za sprovođenje svih politika.\nU studiji se navodi da Rusija šalje lažne informacije kroz agenciju Sputnjik, kao i kroz javne nastupe ruskih političara koji se mešaju u unutrašnje stvari Švedske, ali i “prikrivenim metodama“.\nTo navodno uključuje falsifikovane dokumente i fabrikovane vesti koje se pojavljuju u švedskom medijima.\nU analizi stoji i da istraživačima nije bilo moguće da utvrde odakle tačno dolaze falsifikovane vesti, ali su i uvereni da je to jedan od ruskih strateških ciljeva.\n“Glavni cilj Moskve je da održi geostrateški status kvo unižavanjem uloge NATO u regionu Baltika i održavanjem Švedske dalje od međunarodne vojne alijanse. Od 2014. se ruski uticaj značajno proširio, verujemo da to pokazuje nameru da se utiče na donošenje odluka“, navodi se u analizi.\nTakođe, ističe se da je identifikovano 26 slučajeva falsifikata vesti u Švedskoj od 2014. do 2016. godine. Postoje i armije internet trolova koji napadaju novinare i akademike, hakuju im naloge na Tviteru, a postoje i proruske nevladine organizacije koje daju podršku ruskom informacionom ratu“, ističe se u analizi.\nAMERIKANCI GUBE U TRCI ZA NAJSMRTONO...\nU Londonu otvoren "horor hotel" insp...\nZakerberg "zaobišao" britanski parla...\nISTORIJSKI SAMIT Severna i Južna Kor...


Švajcarska "odmzla" 3,4 milijardi franaka ruske imovine - Glas Srpske\nŠvajcarska "odmzla" 3,4 milijardi franaka ruske imovine\nTanjug 12.05.2022 18:36\nCIRIH - Švajcarska vlada je objavila danas da zamrznuta ruska imovina u toj zemlji iznosi 6,3 milijarde švajcarskih franaka (6,33 milijarde dolara), prenosi Rojters i dodaje da je Švajcarska "odmrzla" ukupno 3,4 milijarde franaka privremeno blokirane ruske imovine.\nMajska cifra je, prema računici britanske agencije, manja za 1,2 milijarde franaka nego 7. aprila, kada je Švajcarska prijavila iznos od oko 7,5 milijardi franaka zamrznute ruske imovine, pri čemu je vladin zvaničnik Ervin Bolindžer ukazao da su blokirana sredstva tada smanjena za 2,2 milijarde franaka. To znači da je Švajcarska deblokirala ukupno 3,4 milijarde dolara ruskih sredstava, od marta kada su uvedene sankcije Moskvi zbog napada na Ukrajinu..\n"Ne možemo da zamrznemo sredstva ako nemamo dovoljno osnova", rekao je novinarima Bolindžer, visoki funkcioner u Državnom sekretarijatu za ekonomske poslove (SECO) koja nadgleda primjenu sankcija.\nŠvajcarska, popularna destinaciju moskovske elite i mjesto za čuvanja ruskog bogatstva, nalazi se pod pojačanim pritiskom da brže identifikuje i zamrzne imovinu više stotina Rusa koji su pod sankcijama.\nHelsinška komisija u SAD, tijelo koje finansira vlada i koje se bavi pitanjima bezbjednosti, saradnje i ljudskim pravima u Evropi, početkom maja je prozvala Švajcarsku kao "vodećeg pomagača" ruskog predsjednika Vladimira Putina i njegovih prijatelja, koji, kako je navela komisija, koriste "švajcarske zakone o tajnosti da bi sakrili i zaštitili prihode stečene zločinima".\nŠvajcarska vlada je na "najoštriji mogući način" odbacila te optužbe, a predsjednik te zemlje Ignacio Kasis je u telefonskom razgovoru sa američkim državnim sekretarom Entonijem Blinkenom zatražio od vlade SAD da "odmah koriguje ovu obmanjujuću sliku" o Švajcarskoj, navodi Rojters.


Mali: Danas isplata minimalca, a prekosutra počinje uplata pomoći građanima\nOdluke Vlade Republike Srbije\nEkonomske mere za pomoć privredi i građanima\nInstrukcije za uplatu donacija\nObjavljeno:10. maja 2021.\nMinistar finansija u Vladi Republike Srbije Siniša Mali danas je rekao da je za 1.122.787 radnika danas uplaćena druga polovina minimalne zarade iz trećeg paketa pomoći privredi i građanima za ovu godinu.\nKako je objasnio, za ovu pomoć u okviru trećeg paketa pomoći, koji je ukupne vrednosti 266 milijardi dinara, prijavilo se 230.805 privrednih subjekata, i fizičkih i pravnih lica.\n"Ovo je još jedna potvrda koliko nam je država jaka kao i da svako obećanje koje damo u dan i dinar ispunimo. Prošle nedelje je za naše najstarije sugrađane isplaćeno po 30 evra pomoći, a u petak i za one koji primaju socijalnu pomoć ili su pod upravom zavoda za kaznene sankcije", rekao je ministar za Tanjug.\nPrema njegovim rečima, u sredu počinje i isplata prvih 30 evra građanima koji su se prijavili za pomoć.\n" Očekujem da ćemo već prvog dana isplatiti novac za najmanje 630.000 građana, a onda ćemo u narednih par dana isplatiti novac i ostalima", kaže Mali.\nPodseća da prijava za pomoć traje do 15. maja i navodi da odmah nakon toga sledi isplata pomoći za naše sugrađane na teritoriji Kosova i Metohije, kojima će, uključujući i decu biti isplaćeno po 100 evra, a za nezaposlene po 200 evra.\n"Do kraja meseca sledi i isplata druge rate od po 600 evra po autobusu za autoprevoznike. Dakle, do sada smo ispunili svako obećanje, a tako će biti i nadalje, jer ima novca", zaključio je Mali.\nOdbor direktora MMF usvojio aranžman sa Srbijom\nMinistar Mali potpisao ugovor sa dobitnikom stana u naselju „Zemunske kapije“\nSiniša Mali predsedavao Radnom grupom za zelene obveznice


Crna Gora posvećena ispunjavanju završnih mjerila za više poglavlja | Analitika - Informativni Portal\nObjavljeno: 18. 09. 2018 - 13:33 Promjenite veličinu teksta: A A A\nNa sastanku su razmotrene tekuće aktivnosti, kao i predstojeće ključne obaveze i planovi u poglavljima 2 – Sloboda kretanja radnika, 10 – Informatičko društvo i mediji, 19 – Socijalna politika i zapošljavanje, 25 – Nauka i istraživanje i 26 – Obrazovanje i kultura.\nDrljević je podsjetio na napore Crne Gore prema dostizanju standarda koji su neophodni za članstvo u Evropskoj uniji, navodeći da uspjehu reformi svjedoči i 31 otvoreno poglavlje, od kojih su tri zatvorena.\n“Kada govorimo o završnim mjerilima za poglavlja koja su obuhvaćena ovim Pododborom, istakao bih da Crna Gora predano radi na njihovom ispunjavanju“, kazao je on.\nGlavni pregovarač je naglasio da je Crna Gora svjesna da je uspostavljanje stabilnog naučnog i obrazovnog sistema osnova modernog društva i pokretač unapređenja životnog standard. Dodao je da oblasti nauke, istraživanja, obrazovanja i kulture predstavljaju posebno važan element razvoja svake države.\n“Čestitamo Crnoj Gori na napretku koji je ostvaren od prošlogodišnjeg Pododbora. Postoje i dalje izazovi, na primjer u poglavlju 2 u kontekstu slobode kretanja, u poglavlju 10 vezano za audiovezuelne medijske servise, u poglavlju 19 u oblasti nezaposlenosti i u poglavlju 25 i 26, kad govorimo o obrazovanju“, navela je ona.


Organska proizvodnja – rešenje za ublažavanje klimatskih promena\nAktuelno / Štampa / Organska proizvodnja – rešenje za ublažavanje klimatskih promena\nObjavljeno 13.06.2022. na Tanjug\nDatum: 13.06.2022. Izvor: Tanjug\nKao mera za ublažavanje uticaja poljoprivredne proizvodnje na klimatske promene u Srbiji je osmišljen projekat “Razvoj inovativnih metoda organske biljne proizvodnje u pravcu povećanja klimatske neutralnosti poljoprivrede”\nPredstavnici Instituta za zemljište iz Beograda i udruženja Serbia organica juče su na poljoprivrednom domaćinstvu Josipa Mamuzića u Ljutovu kod Subotice održali radionicu o primeni metoda organske proizvodnje radi ublažavanja štetnih uticaja poljoprivrede na klimatske promene.\nKao mera za prilagođavanje poljoprivrede ovim promenama u Srbiji osmišljen je projekat “Razvoj inovativnih metoda organske biljne proizvodnje u pravcu povećanja klimatske neutralnosti poljoprivrede”, koji realizuju Institut za zemljište, Serbia organica i Institut za ekonomiku poljoprivrede, uz finansijsku podršku Ministarstva poljoprivrede.\nRukovodilac projekta i viši naučni saradnik Instituta za zemljište Vladan Ugrenović istakao je da površine pod organskom proizvodnjom nisu velike, ali su metode koje ona podrazumeva veoma korisne. “Imamo dovoljno dragocenih iskustava, koje sve više dobijaju na značaju zahvaljujući istraživačima i organskim proizvođačima kao što je naš domaćin Mamuzić”, rekao je Ugrenović.\nJedan od rukovodilaca projekta i istraživač u Institutu za proučavanje lekovitog bilja “Dr Josif Pančić” Vladimir Filipović naveo je da je intenzivna poljoprivredna proizvodnja svojom postavkom dobrim delom dovela do značajnog zagađenja životne sredine. “Ratarska intenzivna proizvodnja, kao najmasovnija na ovim prostorima, može najviše da našteti životnoj sredini i to zbog neadekvatne obrade zemljišta i nebalansirane upotrebe sredstava za ishranu i zaštitu bilja”, upozorio je Filipović. Kao moguće mere za sprečavanje takvih uticaja preporučio je primenu višepoljnih plodoreda, pokrovnih useva, zelenog malča, kompostiranja i zelenišnog đubrenja.\nMamuzić je istakao da je stanje njegovih useva, koje uglavnom čine žitarice, uprkos sušnoj godini sasvim solidno zahvaljujući organskim metodama koje primenjuje. “Pored plodoreda i drugih aktivnosti, bitno je istaći da nema preoravanja i tri godine ne koristimo plug, već samo podrivač, gruber, i tanjiraču, što je manje posla, manje troškova, što dovodi do veće mineralizacije zemljišta i drugih koristi”, rekao je ovaj proizvođač.\nPreteranim razlaganjem organske materije dolazi do stvaranja štetnih gasova poput CO2, amonijaka i metana. Vezivanje većih količina ugljenika za zemljište postiže se prvenstveno izborom odgovarajućeg plodoreda i uključivanjem travno leguminoznih biljaka u proizvodnju, čime se smanjuje broj kultiviranja, koje je glavni faktor razlaganja organske materije u zemljištu i izvor emisije ugljenika.


Vučić o vešalima i kampanji Budućnost Srbije | N1 Srbija\nVučić: Vešala su bila namenjena meni, ostali iz vlasti ih ne zanimaju\n04.02.2019. |21.46 >22.28 |\nPredsednik Srbije Aleksandar Vučić izjavio je su simbol njegove politike budućnost Srbije, fabrike i škole, stanovi za mlade ljude, dok su simbol opozicije vešala, jer kako je ocenio, žele da spreče napredak zemlje.\nOn je rekao da su vešala koja su nošena na građanskom protestu u subotu u Beogradu bila prvenstveno namenjena njemu, jer ih svi ostali iz vlasti ne zanimaju.\nVučić je na TV Hepi rekao da su uhapšena trojica muškaraca zbog nošenja vešala na protestu, a da su bili podstaknuti iz vrha jedne političke stranke.\n"Oni žele da politika postanu vešala jer sprečavaju napredak Srbije", rekao je Vučić i dodao da su simboli politike opozicije "kurve, fukse i vešala".\nVučić je rekao da je nošenje vešala na protestu nešto što pristojni ljudi ne bi smeli da urade.\n"Meni je žao što je jedan od trojice uhapšenih mladića maloletnik. Sigurno je da će se popraviti i promeniti stav o svojoj zemlji i bolje razumeti koliko su neke stvari nedopustive, ali kroz obrazovanje, školovanjem a ne kroz bilo kakve kazne", rekao je Vučić.\nPrema njegovim rečima mali je broj ljudi na protestima u Srbiji, ali je značajan broj nezadovoljnih, što se, kako je rekao ne ogleda kroz proteste.\nTransparentnost: Televizije emitovanjem spota SNS-a prekršile zakon\nSNS svoj spot o protestima vidi kao šalu, dok ga opozicija vidi kao pretnju\n"Mi koji smo u vlasti ne obraćamo im se dovoljno i prihvatam da je moguće da tu grešimo", rekao je Vučić i dodao da građani nemaju opoziciju u koju bi verovali i koja je institucionalna.\nVučić je kazao da su bili mnogo veći protesti u organizaciji Inicijative Ne da(vi)mo Beograd i posle predsedničkih izbora.\n"Neću da prihvatam nijedan zahtev Đilasa, a narodne zahteve uvek ću da slušam, ono što možemo da ispunimo hoćemo, a što ne možemo to ćemo da kažemo", kazao je Vučić.\nOn je naglasio i da neće da "plače i kuka" zbog pretnji članovima njegove porodice.\n"Spot govori o prirodi opozicionih lidera"\nPovodom spota koji je objavila Srpska napredna stranka o liderima opozicije i protestima, Vučić je kazao da on govori o istini "kako su se tajkuni uvezali da bi srušili vlast".\nVučić je rekao da se opozicioni lideri žale na spot koji, prema njegovim rečima, govori o njihovoj prirodi.\nPrema njegovim rečima, osnivač Pokreta slobodnih gradjana Saša Janković bio bi "neuporedivo ozbiljniji takmac".\nOn je za glumca Mikija Manojlovića kazao da je pristojan čovek, i da nije član Srpske napredne stranke, te da je bio iznenadjen kakvu su hajku poveli protiv njega.\nGlumac Miki Manojlović ranije je izjavio da su gradjanski protesti u Srbiji "uzaludni", da su glumici i umetnici koji u njima učestvuju "iskorišćeni", da opozicija nema program i da se "ne bi ljutio ako bi Srbija priznala Kosovo".\n"Obići ću sve okruge u Srbiji da bih čuo šta tišti ljude"\nVučić je najavio da će obići 29 okruga u Srbiji i sa građanima razgovarati o tome šta ih tišti i koji su njihovi problemi.\nVučić je na TV Hepi kazao da će sa građanima razgovarati i o tome šta je sve dobro urađeno i šta planira da radi u budućnosti.\nRekao je da će u kampanju pozvati premijerku Anu Brnabić, te da mu je cilj da u istoriji bude zapamćeno koje su stvari urdjenje za njihovo vreme. Vučić je rekao da se nada da će Brnabić prihvatiti poziv jer želi da govore kao tim.\n"Ja želim da dočekamo najvećeg investitora, a da mi oni govore sve najgore, ovo si, ono si. A ja ću da zapišem u tefter, e ovo su stvari koje ostaju za istoriju", rekao je Vučić.\n"Krenućemo iz Pčinjskog okruga. Tamo gde završavamo uskoro deo puta kroz Grdeličku klisuru, a počinje i gradnja jeftinih stanova", rekao je Vučić i dodao da će posle gradnje stanova za pripadnike bezbednosti početi da se grade stanova za medicinsko osoblje i za one koji rade u prosveti.\nOn je kazao da želi da građanima ukaže na to koliko je fabrika, škola i vrtića izgrađeno i dodao da mu je želja da ode u Trgovište, Bujanovac i Preševo gde želi da razgovara "i sa Srbima i Albancima, ali posebno sa Srbima".\n"Ne mogu da kažem da ću svaku opštinu da obiđem, ali više od 100, možda 120 opština ću obići. Hoću da čujem njihove primedbe šta je to što tišti ljude", rekao je Vučić.\n"Borimo se za Srbiju, naš slogan je 'Budućnost Srbije' - najjednostavniji mogući. Smatram da smo mnogo toga dobrog učili i promenili, a hoćemo i želimo još više da uradimo u narednom periodu", poručio je Vučić.\nOn je istakao da bi u Srbiju uskoro mogla da dođe investicija jedne velike svetske kompanije, u Pomoravlje ili Šumadiju, koja bi promenila Srbiju i region.\nU tom slučaju, kako je naglasio, bruto domaći proizvod zemlje bi "za godinu dana skočio u neverovatnom procentu", jer se radi o 4,5 milijarde evra.\nOn je rekao i da će učiniti sve da se ne ratuje. "Dok sam predsednik Srbije, neću dozvoliti da dva miliona dece ide u ratove", izjavio je Vučić i poručio da bi oni koji hoće da ratuju za Kosovo i da se biju to trebalo da kažu svojoj deci.\nAleksandar Vučić Savez za Srbiju Opozicija vešala protesti Ne davimo Beograd\nMa i ti nas Vucicu ne zanimas, ali se sam guras. Niko te u Srbiji ne tera da budes non stop na televiziji, sam se guras. Niko te ne tera da budes autokrata, sam se guras.\nОстаћеш упамћен у историји Србије по примању пензија,смањења плате,непоштовања Устава,подели Србије на патриоте(који гласају за тебе)и издајнике и мрзитеље земље у којој су рођени.У политици за такво понашање постојаће израз ВУЧИЋИЗАМ.


"Morate pokazati da verujete ljudima": Radnici će ubuduće ići na posao samo utorkom i četvrtkom - Biznis Telegraf.rs\n03/05/21 | 15:10\n"Morate pokazati da verujete ljudima": Radnici će ubuduće ići na posao samo utorkom i četvrtkom\nCentralna banka Norveške, koja upravlja suverenim fondom, ponudiće fleksibilne uslove rada\nNorveški suvereni fond bogatstva (SWF), vredan 1,3 biliona dolara, tražiće od zaposlenih da na radna mesta u poslovnom prostoru dolaze samo utorkom i četvrtkom kada pandemija kovid-19 bude završena, izjavio je danas glavni zvršni direktor SWF-a, Nikola Tangen.\nCentralna banka Norveške, koja upravlja suverenim fondom, ponudiće fleksibilne uslove rada za svojih 520 zaposlenih u Oslu, Londonu, Singapuru, Šangaju, Tokiju i Luksemburgu, rekao je Tangen u obraćanju u parlamentu.\n- Razmišljamo da posle pandemije dozvolimo svakome do dva dana nedeljno rad iz kućnog ofisa i dva fiksna radna dana u kancelariji zbog sastanaka - naveo je on, dodajući da je to njihov model za privlačenje i zadržavanje talentovanog kadra.\nOva politika bi se odnosila i na ostatak zaposlenih u centralnoj banci. "Morate ponuditi fleksibilnost na drugačiji način nego pre. Jednostavno je neprihvatljivo zahtevati da ljudi stalno budu u kancelariji. Mislim da to pokazuje da ne verujete ljudima", istakao je na kraju.\nOpština sa velikim potencijalom: Proizvodnja raste, plate iznad proseka, brza pruga mami radnike\nNorveški suvereni fond bogatstva


Glavni grad nastavlja da podržava razvoj ženskog preduzetništva: Raspisan šesti konkurs podrške - preduzetnica.me\nPočetna»Biznis»Glavni grad nastavlja da podržava razvoj ženskog preduzetništva: Raspisan šesti konkurs podrške\nGlavni grad nastavlja da podržava razvoj ženskog preduzetništva: Raspisan šesti konkurs podrške\nod autorke Edita Dautović dana\t 21/01/2022 0 Komentari\nKako je saopšteno, sredstva predviđena budžetom Glavnog grada za ovu godinu u iznosu od 20.000 eura raspodjeljuju se za biznis planove kojima se naročito podstiče ekonomski razvoj Podgorice, poljoprivrede i ruralnog područja, organske poljoprivredne proizvodnje i turizma.\nKako navode, biznis planovi trebalo bi da podstaknu razvoj lova i ribolova, kao i fizičke kulture i sporta, te doprinesu afirmaciji i valorizaciji kulturnog potencijala i tradicije i očuvanju životne sredine i održivog razvoja.\n,, Maksimalan iznos dodijeljenih sredstava za biznis planove ne može iznositi više od 25% od ukupnog iznosa predviđenog budžetom Glavnog grada za podršku ženskom preduzetništvu. Kompanija, odnosno preduzetnica, može konkurisati za ukupan iznos ili za dio sredstava za realizaciju aktivnosti iz biznis plana i dužna je da to naznači”, navodi se u saopštenju.\nDodaju da preduzetnice koje žele da započnu sopstveni biznis ili planiraju razvoj poslovanja, dokumentaciju, koja je detaljno opisana u Javnom konkursu objavljenom na sajtu Glavnog grada (Oglasna strana), prilažu u zapečaćenoj koverti, sa naznakom: ″Prijava na Konkurs za raspodjelu sredstava opredijeljenih za podršku ženskom preduzetništvu– ne otvaraj″ i predaje se na pisarnici Glavnog grada- Podgorica, Trg Nezavisnosti, br. 20, zaključno sa 07. martom 2022. godine.\nIz Glavnog grada podsjećaju da je ovo je šesti konkurs podrške ženskom preduzetništvu koji realizuju, zahvaljujući kojem je do sada više od 50 žena dobilo priliku da razvije ili unaprijedi svoju biznis ideju.\n,,Na ovaj način u kontinuitetu pružamo podršku pokretanju novih ekonomskih aktivnosti, stvaramo pretpostavke za otvaranje novih radnih mjesta i kreiranje povoljnije ekonomske situacije u Podgorici i Crnoj Gori”, zaključuje se u saopštenju.\nPrethodni PostIT sektor bilježi najveći rast zaposlenosti u BiH\nSljedeći Post Spajić: Do sada 9 miliona uštede od hedžinga


„Aeroflot“ proširio listu suspendovanih letova za Evropu\n„Aeroflot“ proširio listu suspendovanih letova za Evropu\nNajveća ruska aviokompanija "Aeroflot", usred pandemije koronavirusa i ograničenja vazdušnog saobraćaja, proširila je listu suspendovanih letova za Evropu.\n„Aeroflot letovi ka / iz Moskve za Prag (Češka) biće privremeno obustavljeni od 20. marta do 30. aprila, Frankfurt, Minhen (Nemačka) od 19. do 30. aprila, Solun (Grčka) od 16. do 30. marta. aprila, Barselona (Španija) od 21. marta do 30. aprila“, navodi se u saopštenju.\nOgraničenja će uticati na letove iz Moskve do Praga i nazad od 20. marta do 30. aprila. Letovi od Moskve do Frankfurta i nazad od 19. marta do 30. aprila takođe će biti obustavljeni.\nOd ponedeljka će avio-kompanija privremeno prestati da leti iz Moskve ka Solunu i nazad. Ograničenje će takođe važiti do 30. aprila. Od 21. marta do 30. aprila letovi za Barselonu biće obustavljeni.\nLetovi za Cirih takođe su obustavljeni od 19. do 30. aprila, za Kopenhagen 17. marta, a zatim od 21. do 30. aprila, za Oslo od 18. do 30. aprila, za Kišinjev od 19. do 31. marta, za Viljnus od 19. do 30. marta, za Varšavu od 15. do 27. marta, Talin od 19. do 30. aprila i Beč od 20. do 30. aprila.\nPored toga, suspenzija se tiče i letova za centralnu Aziju - posebno za Taškent, Buharu i Samarkand - od 16. do 30. marta.


Boje Srbije brane na portugalskom jeziku - juGmedia\nMila i Emilija o pripremama za najveće muzičko dečje takmičenje “Srbija u ritmu Evrope“\nKomentari su isključeni na Boje Srbije brane na portugalskom jeziku\nNa najvećem muzičkom takmičenju za decu “Srbija u ritmu Evrope” koje će se održati 16. juna u niškoj hali Čair, Vranje će učestovati po prvi put, a učenice osnovne i srednje škole Emilija Mišić i Mila Nikolić iz Vranja, izabrane su da predstavljaju svoj grad.\nPropozicije predviđaju da se učesnici predstave na jednom od jezika zemalja čije ambasade podržavaju ovo takmičenje, te su u skladu sa tim Vranjanke dobile Portugal kao zemlju koju će predstavljati.\nU velikoj konkurenciji, od oko 80 učesnika na prvoj audiciji koji su se predstavili pesmom i plesom, u užem krugu plasiralo se njih tridesetak, izdvojile su se Mila i Emilija, dve izuzetno talentovane devojčice koje skoro četiri meseca vredno vežbaju sa stručnim licima iz produkcije programa “Srbija u ritmu Evrope”.\nVelika je čast, kaže Mila, učestvovati na ovako značajnoj manifestaciji koja predstavlja jedno od njenih najozbiljnijih muzičkih učešća do sada.\n„Sve ovo predstavlja neverovatno iskustvo za mene. Sada radimo finalne probe do početka takmičenja i usavršavamo pevanje i koreografiju“, priča za Jugmediu Mila, učenica trećeg razreda vranjske Gimnazije „Bora Stanković“.\nPrisutna je, kako kaže, mala trema jer će pevati numeru na portugalskom, ali je izgovor reči brzo savladala jer je jezik sličan španskom koji joj je poznat.\n„Brzo i lako smo naučile pesmu. Teška jeste za pevanje i najveći problem predstavlja visoki ton pri kraju numere, ali se nadamo da ćemo sve savladati“, kaže Mila koja pored gimnazije pohađa i muzičku školu, smer solo pevanje.\nU okviru muzičke škole, dodaje, osvajala je nagrade na brojna republička i međunarodna takmičenja.\nEmilija Mišić kaže, kako se takmičenje približava, tako raste adrenalin jer je reč o ozbiljnoj manifestaciji.\n„Sve je ovo za mene potpuno novo i svesna sam koliko će ovakvo iskustvo da mi znači u daljem radu. Sa Milom smo prvo naučile koreografiju, a uz igru smo brzo savladale reči na portugalskom i kada je došao profesor pevanja, mi smo već znale pesmu. Saradnja sa svima njima je sjajna, slušamo njihove savete i oni su puni razumevanja za nas“, ističe Emilija, učenica osmog razreda OŠ „Vuk Karadžić“ i član školskog hora.\nProbe će se održavati svake subote u Sali omladinskog kulturnog centra – OKCE do 15. juna.\n„Naš grad je organizovao prevoz za sve koji žele da nas podrže na takmičenju u Nišu. Veliki broj njih se prijavio i to nam je posebno drago jer će nam značiti podrška, kao što nam je potrebna podrška oko glasanja koje će biti otvoreno od 1. juna“, kaže Emilija, dok Mila dodaje da im je sada potrebna velika promocija pred takmičenje, kao i reklama njihove instagram stanice.\nIstiče da ovo nije samo njihova lična reklama, već za ceo grad, jer će predstavljati njihov grad i ponosne su zbog toga.\n„Ovom prilikom pozivamo sve da reklamiraju našu stranicu na instagramu srbijauritmuevrope_vranje. Nastupamo pod rednim brojem 17 i od 1. juna svi koji žele mogu da glasaju za nas tako što će da pošalju pesma 17 (sa razmakom) na broj 1557“, objašnjava Mila.\nPredstavnici gradova Srbije predstavljaće 22 evropske zemlje i pevaće pesme na jeziku zemlje koju predstavljaju.\nNiš je ovogodišnji domaćin najvećeg dečjeg muzičkog festivala jer su niški srednjoškolsci prošle godine pobedili na takmičenju predstavljajuči Tursku.\nOve godine kao domaćini predstavljaće Srbiju i pevaće na srpskom jeziku.\nManifestacija “Srbija u ritmu Evrope” održava se od 2008. godine i namenjena je deci u osnovnim i srednjim školama i osmišljena u skladu sa Evropskom poveljom o učešću mladih u životu na opštinskom i regionalnom nivou, Belom knjigom EU o mladima, Nacionalnom strategijom za mlade Republike Srbije i Akcionim planom politike za mlade u Vojvodini.\nPrva nagrada za pobednika je 50 odsto od ukupnog neto prikupljenog SMS-a koji se prenosi u budžet grada i koja mora da se potroši za poboljšanje kvaliteta i unapredjenje prostorija u školama.\nDruga nagrada je sedmodnevno putovanje za pobednika u jednu od zemalja učesnica takmičenja, po odluci organizatora takmičenja.\nPobednik će biti odabran kombinacijom glasova stručnog žirija i gledaoca koji glasaju putem SMS-a, a samo finale manifestacije biće emitovano 16. juna u 14 časova u direktnom prenosu na Prvoj srpskoj televiziji – PRVA TV.\nOvo muzičko takmičenje podržavaju ambasadori 22 zemlje Evropske unije.\nFRENKI I DŽONI U NIŠU: Sloboda Mićalović i Igor Đorđević kao Mišel Fajfer i Al Paćino\nNožem na majku\nFenomen: Preživeo napad stršljena!\nPROKUPLJE – O Slaviši Stankoviću (45) iz prokupačkog sela Reljinac svi pričaju kao o fenomenu. On je preživeo je napad stršljena koji su mu zadali preko 15 uboda! (više…)\nSaobraćajka u centru Leskovca\nLESKOVAC – Policija je tokom 24 časa evidentirala jednu saobraćajnu nezgodu, u ulici Stojana Ljubića u centru Leskovca, gde je lakše povređena jedna devojka. (više…)\nNIŠ - Od 1. septembra trudnice i porodilje u porodilištima imaće bolju ishranu, u skladu sa novim jelovnikom koji je izradila radna grupa Ministarstva zdravlja. (više…)\nžorž na Gradski većnik Dejan Cakić podneo ostavku\nJelena na Gradski većnik Dejan Cakić podneo ostavku


Evropska agencija za bezbednost hrane (EFSA) poziva zemlje EU na pojačavanje mera nadzora i biološke sigurnosti kako bi se zaštitile od mogućih novih izbijanja ptičijeg gripa.\nUpozorenje sledi nakon što je virus pronađen na divljim i domaćim pticama u zapadnoj Rusiji i Kazahstanu tokom poslednjih nekoliko meseci. Iz tih regija, u jesen zbog migracije vodenih ptica širi se prema Evropi.\nPad temperature uzrokuje brzo širenje\nSeverna i istočna Evropa verovatno će biti prve pogođene s obzirom na pređašnje iskustvo. Kada je bolest otkrivena na istom području Rusije u leto 2005. i 2016. godine, epidemija je usledila upravo na severu i istoku našeg kontinenta.\nAko se to ponovi i ove godine, očekuje se da će virus stići na jesen ili zimu. Takođe, EFSA napominje da je moguće i naknadno širenje u zemlje južne i zapadne Evrope.\nZemljama članicama EU je preporučeno da preduzmu sve mere za brzo otkrivanje sumnjivih slučajeva i povećaju mere biološke bezbednosti na farmama. Takođe, da upozore pružaoce veterinarskih i zdravstvenih usluga za zaštitu divljih životinja na verovatan rizik i pozovu ih na posmatranje i brzo testiranje mrtvih ili bolesnih ptica.\nŠirenje virusa verovatno će biti podstaknuto iznenadnim i trajnim padom temperatura u središnjoj Rusiji i Kazahstanu. Nekoliko studija pokazuje da su hladni vremenski uslovi doveli do njegovog brzog širenja na zapad od strane zaraženih ptica selica tokom epidemija od 2005. do 2006. i 2016. do 2017. godine.\nPratite stanje živine\nZaraza domaće živine uzrokuje dva glavna oblika te bolesti, koji se razlikuju po svojoj virulenciji. Niskopatogeni oblik načelno izaziva samo blage simptome, a visokopatogeni oblik kod većine vrsta živine uzrokuje visoku stopu uginuća.\nSimptomi koji ukazuju na prisutnost ptičijeg gripa kod živine su:\nLjubičaste promene boje podbradka, kreste i nogu\nOtečena glava, kapci, kresta, podbradak i zglobovi\nJaja sa mekom ili izobličenom ljuskom\nNedostatak energije, apetita i koordinacije\nProliv, iscedak iz nos, kašalj ili kijanje\nBolesna životinja pije previše vode\nBolest se pojavljuje uglavnom kod ptica, ali u određenim okolnostima njome se može zaraziti i čovek, iako je rizik prenosa ovog virusa na ljude vrlo nizak.\nMeđutim, kako bi se taj rizik sveo na najmanju moguću meru, savetuje im se da ne diraju uginule ptice bez nošenja odgovarajuće zaštitne opreme.\nTakođe, pojava virusa može uveliko da našteti profitabilnosti živinarstva i omete trgovinu unutar Unije i izvoz u treće zemlje.


Preporuke SZO državama za ukidanje ograničenja putovanja: Prioritet hitni slučajevi, humanitarne akcije i neophodno osoblje - Glas Zaječara\nHome Društvo Preporuke SZO državama za ukidanje ograničenja putovanja: Prioritet hitni slučajevi, humanitarne akcije...\nSvetska zdravstvena organizacija (SZO) objavila je preporuke za države širom sveta kako bi postepeno ukidale mere za međunarodna putovanja, na osnovu temeljne procene rizika. Prioritet bi trebalo da se daje hitnim slučajevima, navodi se u saopštenju SZO.\nU dokumentu koji sadrži ključna razmatranja za nadležne nacionalne zdravstvene organe pri razmatranju ili sprovođenju postepenog povratka u međunarodne putničke operacije, SZO je preporučila da prioritet treba da budu putovanja zbog hitnih slučajeva, humanitarne akcije, putovanja neophodnog osoblja i povratak u matičnu državu.\nPorast broja zaraženih u mnogim delovima sveta primorao je mnoge zemlje da ponovo uvedu ograničenja na putovanje, a SZO je pozvala sve države da naprave sopstvene analize rizika i koristi i odrede prioritete, pre nego što nastave sa međunarodnim putovanjima.\nProces odlučivanja treba da uključi analizu situacije, uzimajući u obzir lokalni kontekst u zemljama polaska i odredištu.\n„Treba uzeti u obzir sledeće faktore: lokalna epidemiologija i obrasci prenošenja, nacionalne mere javnog zdravlja i socijalne mere za kontrolu epidemije kako u odlasku tako i u zemljama odredišta; kapacitet javne zdravstvene i zdravstvene službe na nacionalnom i subnacionalnom nivou za upravljanje sumnjivim i potvrđenim slučajevima među putnicima, uključujući ulazna mesta (luke, aerodromi, prizemni prelazi) kako bi se ublažilo i upravljalo rizikom uvoza ili izvoza bolesti; i evoluirajuće znanje o prenosu kovid-19 i njegovim kliničkim karakteristikama…“, navodi SZO.\nUpozoravaju i da ne postoji „nulti rizik“ kada se razmatra mogućnost uvoza ili izvoza slučajeva koronavirusa u međunarodnim putovanjima.\nPrethodni tekstPU Zaječar: Upravljajući „fordom“, naleteo na pedesetpetogodišnju ženu, a zatim udario u parkirani automobil


Vikimedija Srbije obeležava 10 godina rada — Викиновости\nVikimedija Srbije obeležava 10 godina rada\nBeograd/ Srbija (Vikimedija Srbije) - Vikimedija Srbije, nevladina, nestranačka i neprofitna organizacija, koja ima za cilj razvoj i promociju slobodnog znanja, 3. decembra proslavlja 10 godina uspešnog rada.\nAmatersko udruženje, koje je 2005. godine okupilo nekolicinu entuzijasta oko Vikipedije – najveće onlajn enciklopedije, danas broji preko 100 članova koji se vode misijom Zadužbine Vikimedija – da svi ljudi na svetu imaju jednak pristup znanju i obrazovanju.\nTokom ove decenije Vikimedija Srbije je podržavala i razvijala projekte koje realizuje Zadužbina Vikimedija na globalnom nivou, u cilju promocije i podržavanja stvaranja, sakupljanja i umnožavanja slobodnog sadržaja isključivo na neprofitan način. Najpoznatiji i najveći projekat je Vikipedija na srpskom jeziku, ali sa jednakom pažnjom se razvijaju i projekti Vikinovosti, Vikirečnik, Vikiknjige, Vikiizvornik, Vikicitati, kao i Obrazovni program, foto-konkursi, takmičenja u pisanju članaka na Vikipediji, ali i saradnje sa brojnim institucijama kulture: bibliotekama, muzejima, arhivima, galerijama i drugim organizacijama.\nVikimedija Srbije bila je nosilac lokalizacije i integrisanja slobodnih licenci (Creative Commons) u međunarodno priznat sistem, međunarodnih okupljanja, regionalnih konferencija, festivala kulture, tribina, seminara i radionica o slobodnim sadržajima. Pozivamo vas da zajedno sa nama proslavite uspešnih 10 godina širenja slobodnog znanja u Srbiji.\n„Викимедија Србије обележава 10 година рада” Викимедија Србије, 27. новембар 2015. (srpski)\nPreuzeto iz „https://sr.wikinews.org/w/index.php?title=Викимедија_Србије_обележава_10_година_рада&oldid=3159818”


Prikazivanje članaka po tagu rat\nKlimatske promene vode do ratova\nNedostatak resursa će dovesti do novog svetskog rata i ekološke katastrofe u bliskoj budućnosti, upozoravaju naučnici\nNaučnici su upozorili da ubrzane klimatske promene pod hitno moraju da se zaustave. Ukoliko ne uspemo u tome one će predstavljati pretnju za celokupno čovečanstvo, istaknuto je na stručnoj konferenciji koja se ove nedelje održala u Londonu. Eksperti britanske vojske su upozorili da će cene hrane i energenata skočiti a da će klimatske promene i nedostatak resursa izazvati nove ratove. Globalno otopljavanje i emisija štetnih gasova je dostigla alarmantan nivo.\nNajteže će biti pogođene siromašne zemlje u tropskim predelima, gde će uslovi postati nemogući za život. Istovremeno Evropa i Amerika su veoma zavisne od uvoza energije i drugih resursa a biće izložene pritiscima zbog toga.\nAdmiral Neil Morisetti, zadužen za klimatsku i energetsku sigurnost u britanskom Ministarstvu obrane kaže da su sukobi sasvim mogući. “Cene energije će porasti, cene na benzinskim pumpama, kao i cene dobara koja se proizvode u jugoistočnoj Aziji, a koje mi uvozimo”, kaže Neil.\nIstraživanja su pokazala da će se takva situacija verovatno pretvoriti u globalni sukob kao borbu za retke resurse, vodu i hranu. Moguće su čak i masovne migracije stanovništva i katastrofe širih razmera širom planete.\nČak i bez sukoba cena hrane će drastično porasti u bliskoj budućnosti, zaključuju naučnici.